open-index/open-wikipedia-markdown huggingface dataset:
സംസ്ഥാനപാത 46 (കേരളം)

കിളിമാനൂരിൽ നിന്നും ആരംഭിച്ച് ആലങ്കോടിൽ അവസാനിക്കുന്ന കേരളത്തിലെ ഒരു സംസ്ഥാനപാതയാണ് **SH 46 (സംസ്ഥാനപാത 46)**. ഇതിന് 10.7 കിലോമീറ്റർ നീളമുണ്ട് . കിളിമാനൂരിലെ കവലക്കു സമീപത്തുക്കൂടി കടന്ന് പോകുന്ന സംസ്ഥാനപാത 1-ൽ നിന്നും ആരംഭിച്ച് നഗരൂർ - വഞ്ചിയൂർ റൂട്ടിലെ എം.സി റോഡ് വഴി ആലങ്കോട് കവലയിലെത്തുകയും ദേശീയപാത 66-ൽ ചേരുകയും ചെയ്യുന്നു.

## കടന്നുപോകുന്ന സ്ഥലങ്ങൾ
കിളിമാനൂർ കവല. (എം സി റോഡ്) - നഗരൂർ - കരവാരം- ആലംകോട് കവല (ദേശീയപാത 544ൽ ചേരുന്നു)
## അവലംബം

## പുറത്തേക്കുള്ള കണ്ണികൾ

വർഗ്ഗം:കേരളത്തിലെ സംസ്ഥാനപാതകൾ
ടഫ്

വലത്ത്‌|ലഘുചിത്രം|320x320ബിന്ദു| ടഫ് കല്ലുകൾക്കുള്ള ക്വാറി.
[വലത്ത്‌|ലഘുചിത്രം|471x471ബിന്ദു| ബേബി സ്റ്റോൺസ്, ന്യൂ മെക്സിക്കോ [അമേരിക്കൻ ഐക്യനാടുകൾ|, യുഎസ്എ]]
**ടഫ്**  അല്ലെങ്കിൽ **അഗ്നിപർവ്വത തഫത്ത്** എന്നത് അഗ്നിപർവ്വത ചാരമാണ്, അത് വായുവിലേക്ക് ഊതപ്പെട്ട ശേഷം നിലത്ത് നിക്ഷേപിക്കുകയും യോജിച്ച ഷെയ്ൽ കല്ലുകൾ രൂപപ്പെടുകയും ചെയ്യുന്നു. ഇതിന്റെ തരികൾ ഏകദേശം 0.2 മില്ലിമീറ്റർ വലിപ്പവും .75%  അഗ്നിപർവ്വത ചാരം അടങ്ങുന്നതുമാണ്  . സുഷിരവും നല്ല താപ ഇൻസുലേഷനും കാരണം നിർമ്മാണത്തിൽ ഇത് ഉപയോഗിക്കാൻ കഴിയും, അതുപോലെ തന്നെ വീടുകളിൽ ഈർപ്പം മൃദുവാക്കുന്നു.

## അഗ്നിപർവ്വത സ്ഫോടനത്തിന്റെ തരങ്ങൾ
ഉറപ്പിനെയും അഗ്നിപർവ്വത ചാരത്തെയും അവയുടെ ഘടകങ്ങൾ അനുസരിച്ച് തരം തിരിക്കാം:

* അഗ്നിപർവ്വത ടഫിൽ ഉയർന്ന ശതമാനം പാറ ധാന്യങ്ങളുണ്ട്.
* ഉയർന്ന ശതമാനം ഗ്ലാസ് കല്ലുകൾ അടങ്ങിയിരിക്കുന്ന ഗ്ലാസ് ടഫ്,
* ക്രിസ്റ്റൽ അഗ്നിപർവ്വത ടഫ് ഇതിൽ ഉയർന്ന ശതമാനം പരലുകൾ അടങ്ങിയിരിക്കുന്നു.

[വലത്ത്‌|ലഘുചിത്രം|320x320ബിന്ദു| [ജർമ്മനി|ജർമ്മനിയിലെ മധ്യകാലഘട്ടത്തിലെ ടഫ് കൊണ്ടുണ്ടാക്കിയ പള്ളി]]
[ഇടത്ത്‌|ലഘുചിത്രം|350x350ബിന്ദു| അഗ്നിപർവ്വത ടഫിന്റെ പൊട്ടിത്തെറിയും നിക്ഷേപവും ഒത്തുചേരൽ ടഫായി മാറുന്നു. 1984 ൽ [ഫിലിപ്പീൻസ് .]]

വർഗ്ഗം:അഗ്നിപർവ്വതങ്ങൾ
എസ്. ദാമോദരൻ

പുന്നപ്രവയലാർ സ്വതന്ത്ര്യസമര സേനാനിയും സി.പി.ഐ.(എം) നേതാവും മാരാരിക്കുളം മുൻ എം.എൽ.എ.-യുമായിരുന്നു **എസ്. ദാമോദരൻ**. (ജനനം: 1921 - മരണം: 30 മാർച്ച് 2012)

## ജീവിതരേഖ
ആലപ്പുഴയിൽ ആര്യാട് കൊച്ചുതകിടിയിൽ വീട്ടിൽ കിട്ടന്റെയും കൊച്ചുപാറുവിന്റെയും മകനായി 1921-ൽ ജനിച്ചു. കയർഫാക്ടറിത്തൊഴിലാളികളെ സംഘടിപ്പിച്ച് രാഷ്ട്രീയരംഗത്തെത്തി ദേശീയ സ്വാതന്ത്ര്യസമരത്തിലും പ്രത്യേകിച്ച് പുന്നപ്ര-വയലാർ സമരത്തിലും പങ്കെടുത്തു. വാർദ്ധക്യ സഹജമായ കാരണങ്ങളാൽ 90-ആം വയസ്സിൽ അന്തരിച്ചു.
### കുടുംബം
ഭാര്യ : കെ. ലളിതാംബിക. മൂന്ന് മക്കൾ. 
ഇദ്ദേഹത്തിന്റെ ഇളയ സഹോദരനാണ് സി.പി.ഐ. സംസ്ഥാന സെക്രട്ടറിയായിരുന്ന എസ്. കുമാരൻ.
## രാഷ്ട്രീയപ്രവർത്തനം
*ക്വിറ്റ് ഇന്ത്യാ സമരത്തിന്റെ ഭാഗമായി സ്റ്റേറ്റ് കോൺഗ്രസ്സിന്റെ പ്രാദേശിക പ്രവർത്തനത്തിലൂടെ തുടക്കം.
*1939 - ൽ കമ്മ്യൂണിസ്റ്റ് പാർട്ടി ഓഫ് ഇന്ത്യയിൽ അംഗമായി
*1964 - ൽ കമ്മ്യൂണിസ്റ്റ് പാർട്ടി പിളർന്നപ്പോൾ സി.പി.ഐ.(എം) നോടൊപ്പം നിലയുറപ്പിച്ചു.
*1966, 1971 കാലയളവിൽ മൂന്നാം കേരളനിയമസഭയിലും നാലാം കേരളനിയമസഭയിലും മാരാരിക്കുളം നിയോജക മണ്ഡലത്തിൽ നിന്നും സി.പി.ഐ.(എം) പ്രതിനിധിനിധിയായി മത്സരിച്ച് അംഗമായിരുന്നു
*മണ്ണഞ്ചേരി ഗ്രാമപഞ്ചായത്തിന്റെ പ്രസിഡന്റായിരുന്നു.
*മണ്ണഞ്ചേരി പഞ്ചായത്ത് വിഭജിച്ച് ആര്യാട് ഗ്രാമപഞ്ചായത്ത് രൂപീകരിച്ചപ്പോൾ പ്രഥമ പ്രസിഡന്റായി.
*കയർ കേർപ്പറേഷൻ ചെയർമാനായിരുന്നു.
*കയർത്തൊഴിലാളി യൂണിയനുകളുടെ കേന്ദ്ര സംഘടനയായ കയർ വർക്കേഴ്സ് സെന്ററിന്റെ വൈസ് പ്രസിഡന്റായിരുന്നു.

## അവലംബം

വർഗ്ഗം:മൂന്നാം കേരള നിയമസഭാംഗങ്ങൾ
വർഗ്ഗം:നാലാം കേരള നിയമസഭാംഗങ്ങൾ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
മെയ്ൻ ഈസ്റ്റേൺ ഹൈവേ

കേരളത്തിലെ ഒരു പ്രധാനപ്പെട്ട സംസ്ഥാനപാതയാണ് **എം.ഈ. റോഡ്** അഥവാ **മെയിൻ ഈസ്റ്റേൺ റോഡ്** പുനലൂരിൽ നിന്ന് ആരംഭിച്ച് (ദേശീയ പാത 208-ൽ നിന്ന്) - പത്തനാപുരം (പുളിമുക്ക് ജംഗ്ഷൻ സംസ്ഥാനപാത 5-മായി ചേരുന്നു) - കൂടൽ - കോന്നി -സെന്റർ.ജന്ഷനിൽ സംസ്ഥാന പാത (sh 80 കോന്നി-ഹരിപ്പാട് റോഡ്) മായി ചേരുന്നു. കുമ്പഴ ( ടി. കെ. റോഡ് / സംസ്ഥാനപാത - 07) റാന്നി - മക്കപ്പുഴ - പൊന്തൻപുഴ - മണിമല പാലം - ചെറുവള്ളി - പൊ‌ൻകുന്നം ജംഗ്ഷൻ (കോട്ടയം - കുമിളി പാത (സംസ്ഥാന പാത 13)  പാലാ - തൊടുപുഴ - വാഴക്കുളം വഴി - മൂവാറ്റുപുഴയിലെത്തി എം. സി. റോഡുമായി (സംസ്ഥാന പാത 01) ചേരുന്നു.

## ഹൈവേ കടന്നു പോകുന്ന ജില്ലകൾ
* കൊല്ലം
* പത്തനംതിട്ട
* കോട്ടയം
* ഇടുക്കി
* ഏറണാകുളം

## sh highway
* പുനലൂർ 
* പത്തനാപുരം 
* കോന്നി
* കുമ്പഴ
* മൈലപ്ര
* റാന്നി
* മണിമല
* പൊൻകുന്നം
* പാലാ 
* തൊടുപുഴ
* മൂവാറ്റുപുഴ

വർഗ്ഗം:കേരളത്തിലെ സംസ്ഥാനപാതകൾ
എസ്. കുമാരൻ

പുന്നപ്രവയലാർ സ്വതന്ത്ര്യസമര സേനാനിയും കമ്മ്യൂണിസ്റ്റ് പാർട്ടി നേതാവും മുൻ എം.പി യും (രാജ്യസഭാംഗം) മാരാരിക്കുളം മുൻ എം.എൽ.എ. യുമായിരുന്നു **എസ്. കുമാരൻ**. (ജനനം: 25 ഫെബ്രുവരി 1923 - മരണം: 24 ഡിസംബർ 1991)

## ജീവിതരേഖ

ആലപ്പുഴയിൽ ആര്യാട് കൊച്ചുതകിടിയിൽ വീട്ടിൽ കിട്ടന്റെയും കൊച്ചുപാറുവിന്റെയും മകനായി 1923- ൽ ജനിച്ചു. കയർഫാക്ടറിത്തൊഴിലാളികളെ സംഘടിപ്പിച്ച് രാഷ്ട്രീയരംഗത്തെത്തി ദേശീയ സ്വാതന്ത്ര്യസമരത്തിലും പ്രത്യേകിച്ച് പുന്നപ്ര-വയലാർ സമരത്തിലും പങ്കെടുത്തു. സ്വാതന്ത്ര്യസമരസേനാനിയും   മാർക്സിസ്റ്റ് പാർട്ടി നേതാവും മാരാരിക്കുളം എം.എൽ.എ. യുമായിരുന്ന പരേതനായ എസ്. ദാമോരന്റെ ഇളയ സഹോദരനാണ്. 

## രാഷ്ട്രീയപ്രവർത്തനം

*ക്വിറ്റ് ഇന്ത്യാ സമരത്തിന്റെ ഭാഗമായി സ്റ്റേറ്റ് കോൺഗ്രസ്സിന്റെ പ്രാദേശിക പ്രവർത്തനത്തിലൂടെ തുടക്കം.
*1938 - ൽ കമ്മ്യൂണിസ്റ്റ് പാർട്ടി ഓഫ് ഇന്ത്യയിൽ അംഗമായി
*1946 - ൽ സംസ്ഥാന കമ്മറ്റി അംഗമായി.
*1964 - ൽ കമ്മ്യൂണിസ്റ്റ് പാർട്ടി പിളർന്നപ്പോൾ സി.പി.ഐ. യോടൊപ്പം നിലയുറപ്പിച്ചു.
*1966 - ൽ സി.പി.ഐ. സംസ്ഥാന സെക്രട്ടറിയായി.
*കാലയളവിൽ രണ്ടാം കേരളനിയമസഭയിൽ സി.പി.ഐ.പ്രതിനിധിനിധിയായി  മാരാരിക്കുളം നിയോജക മണ്ഡലത്തിൽ നിന്നും തെരഞ്ഞെടുക്കപ്പെട്ടു.
*രാജ്യസഭാ അംഗമായി രണ്ടുതവണ തിരഞ്ഞെടുക്കപ്പെട്ടു (1976 - 1982)

## രാജ്യസഭ കാലഘട്ടവും പാർട്ടിയും

* 1982-1988 : സി.പി.ഐ.; എൽ.ഡി.എഫ്.	
* 1976-1982 : സി.പി.ഐ.

## അവലംബം

വർഗ്ഗം:കേരളത്തിലെ സ്വാതന്ത്ര്യ സമര സേനാനികൾ
വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:രണ്ടാം കേരള നിയമസഭാംഗങ്ങൾ
വർഗ്ഗം:കേരളീയരായ രാജ്യസഭാംഗങ്ങൾ
വർഗ്ഗം:സി പി ഐ കേരള സംസ്ഥാന സെക്രട്ടറിമാർ
വർഗ്ഗം:കേരളത്തിൽ നിന്നും രാജ്യസഭയിൽ അംഗമായവർ
മഴമംഗലം നമ്പൂതിരി

സംസ്കൃതവും മലയാളവും തുല്യപാടവത്തോടെ കൈകാര്യം ചെയ്ത നിപുണനായ കവി, ജ്യോതിശാസ്ത്രപണ്ഡിതൻ, ആചാര്യൻ എന്നിങ്ങനെ വിവിധ നിലകളിൽ പ്രശസ്തനാണ് **മഹിഷമംഗലം** അഥവാ മഴമംഗലം നാരായണൻ നമ്പൂതിരി. മഴമംഗലം ഭാണം, രാസക്രീഡാകാവ്യം,അഷ്ടമംഗല്യപ്രശ്നം എന്നീ സംസ്കൃതകൃതികളും നൈഷധം, രാജരത്നാവലീയം, കൊടിയവിരഹം, ബാണയുദ്ധം എന്നീ നാല് ഭാഷാചമ്പുക്കളും ദാരികവധം ബ്രഹ്മിണിപ്പാട്ടും മഴമംഗലത്തു നാരായണൻ നമ്പൂതിരിയുടെ കൃതികളാണ്.

വർഗ്ഗം:മലയാളകവികൾ
വി.എസ്. ആൻഡ്രൂസ്

മലയാളത്തിലെ സംഗീതനാടകരചയിതാവാണ് **വി. എസ്. ആൻഡ്രൂസ്**. ജനനം 1872 മെയ് 5 ന് കൊച്ചിയിൽ ചെല്ലാനം ദ്വീപിൽ. പിതാവ് സാംജോൺ. മാതാവ് ജോണമ്മ. മരണം 1968 ആഗസ്റ്റ് 27.

## കൃതികൾ
ജ്ഞാനസുന്ദരി, പറുദീസാനഷ്ടം, അക്ബർ മഹാൻ, രാമരാജ്യം, പ്രമാദം, വിശ്വാസവിജയം, സുപ്രതീക്ഷാവിജയം തുടങ്ങി 46ൽപ്പരം മലയാളകൃതികൾ ഇദ്ദേഹം രചിച്ചിട്ടുണ്ട്. ഇവയിൽ 23 എണ്ണം സംഗീതനാടകങ്ങളാണ്. ഏറ്റവും പ്രശസ്തം മിശിഹാചരിത്രമാണ്. 
### നാടകം


*ഇസ്തിക്കിചരിതം
*ജ്ഞാനസുന്ദരി
*പറുദീസ നഷ്ടം
*മുട്ടാളപ്പട്ടാളം
*കാലകോലാഹലം
*വിശ്വാസവിജയം
*രാമരാജ്യം
*അക്ബർ മഹാൻ
*കാർന്നോരുടെ കലാപ്രണയം
*നിയമസഭാ കലാപം
*ഭക്തിധീരൻ
*ശാന്തിസന്ദേശം ഒന്നാം ഭാഗം
*ശ്രീയേശുനാടകം
### ഖണ്ഡകാവ്യം
*മഹാത്മജി
### സാഹിത്യം
*എന്റെ വെളിപാട്

വർഗ്ഗം:ക്രൈസ്തവ എഴുത്തുകാർ
വർഗ്ഗം:മലയാളകവികൾ
സിൽവർ ഓക്ക്

പ്രോട്ടിയേസീ സസ്യകുടുംബത്തിലെ, ശിഖരങ്ങൾ താരതമ്യേന കുറവും നേരെ വളർന്നു സാമാന്യം വലിപ്പവും ആർജ്ജിക്കുന്ന, ഒരു വൃക്ഷമാണ് **സിൽവർ ഓക്ക്**.  25-30 മീറ്റർ ഉയരം വയ്ക്കും. വ്യത്യസ്തമായ കാലാവസ്ഥകളിൽ വളരുമെങ്കിലും 1000 മീറ്ററിനടുത്ത് ഉയരമുള്ളതും 200-300 സെ.മീറ്റർ മഴ ലഭിക്കുന്നതുമായ പ്രദശങ്ങളിൽ വളർന്നു പുഷ്ടി പ്രാപിക്കുന്നു. ആഴമുള്ള മണ്ണാണ് ഇതിന്റെ വളർച്ചയ്ക്ക് അനുയോജ്യം. കേരളത്തിലെ വനങ്ങളിൽ സ്വാഭാവികമായി വളരുന്നില്ല. വയനാട്ടിലും പീരുമേട് ഇടുക്കി ഭാഗങ്ങളിലും ഇതിന്റെ തോട്ടങ്ങൾ വനംവകുപ്പ് വച്ചു പിടിപ്പിക്കുന്നുണ്ട്. ധാരാളം തേനീച്ചകളെ ആകർഷിക്കുന്ന ഈ വൃക്ഷം തേനിന്റെ ഒരു പ്രധാന സ്രോതസ്സ് ആണ്.

## മറ്റു ഭാഷകളിലെ പേരുകൾ
Common name: Silver oak, Silk oak • Manipuri: কৌবীলিযা Koubilia • Bengali: ৰূপসী Rupasi • Tamil: சவுக்கு மரம் Savukku-maram 
*(ഇന്റർനെറ്റിലെ പലയിടത്തുനിന്നും ശേഖരിച്ച പേരുകളാണിവ, തെറ്റുകളുണ്ടായേക്കാം)*

## അവലംബം

## പുറത്തേക്കുള്ള കണ്ണികൾ
* http://www.starrenvironmental.com/images/species/?q=grevillea+robusta&o=plants ചിത്രങ്ങൾ
* http://www.flowersofindia.net/catalog/slides/Silver%20Oak.html പൂക്കൾ
* http://www.na.fs.fed.us/pubs/silvics_manual/volume_2/grevillea/robusta.htm 
* http://www.na.fs.fed.us/pubs/silvics_manual/volume_2/grevillea/robusta.htm 
* http://www.winrock.org/fnrm/factnet/factpub/factsh/grevillea.htm 
* http://keys.trin.org.au/key-server/data/0e0f0504-0103-430d-8004-060d07080d04/media/Html/taxon/Grevillea_robusta.htm 
* http://www.pfaf.org/user/Plant.aspx?LatinName=Grevillea+robusta
* https://archive.today/20121210181315/mauimike6.wordpress.com/2009/05/27/the-silk-oak-grevillea-robusta-when-good-trees-go-bad/

വർഗ്ഗം:വൃക്ഷങ്ങൾ
വർഗ്ഗം:കേരളത്തിലെ സസ്യജാലം
മഞ്ഞക്കടമ്പ്

റുബിയേസീ  സസ്യ കുടുംബത്തിൽ പെട്ട ഒരു വൻവൃക്ഷമാണ് **മഞ്ഞക്കടമ്പ്** . വിസ്തൃതമായ തലപ്പാവുള്ള ഈ ഇല കൊഴിയും വൃക്ഷം, 30 മീറ്ററോളം ഉയരവും 300 സെ.മീറ്ററോളം വണ്ണവും വയ്ക്കും. കേരളത്തിലെ ഇല പൊഴിയും കാടുകളിൽ ചുരുക്കമായി കണ്ട് വരുന്നു. മാർച്ച്-ഏപ്രിൽ മാസങ്ങളിൽ ഇല കാണു കയില്ല. ജൂൺ ആഗസ്ത് മാസങ്ങളിൽ പുഷ്പിക്കും. അടുത്ത ഏപ്രിൽ-ജൂൺ മാസക്കാലത്തു കായ്കൾ പാകമാവും. വിത്ത് വളരെ ചെറുതാണ്.കാറ്റ് ദൂരസ്ഥലങ്ങളിൽ എത്തിക്കുകയും അവ മുളയ്ക്കുകയും ചെയ്യുന്നു. ധാരാളം വിത്തുകൾ മുളയ്ക്കുമെങ്കിലും ചുരുക്കം ചിലതു മാത്രമേ അതിജീവിക്കാറുള്ളു. തടിക്ക് മഞ്ഞനിറമാണ്. മിതമായ കടുപ്പമേ ഉള്ളൂ. ഗൃഹോപകരണങ്ങൾ നിർമ്മിക്കാൻ ഉപയോഗിക്കാറുണ്ട്.

## രസാദി ഗുണങ്ങൾ
രസം			:തിക്തം
ഗുണം		:ലഘു, രൂക്ഷം
വീര്യം			:ശീതം
വിപാകം		:കടു

## ഔഷധയോഗ്യ ഭാഗം
പട്ട, പൂവ്

## ചിത്രശാല

File: Haldina cordifolia Bra33.png|
File:Haldina_cordifolia_2.jpg|മഞ്ഞക്കടമ്പിന്റെ തടി
File:Haldina_cordifolia_1.jpg

## അവലംബം

## പുറത്തേക്കുള്ള കണ്ണികൾ

* http://www.flowersofindia.net/catalog/slides/Haldu.html പൂക്കൾ
* http://iu.ff.cuni.cz/pandanus/database/details.php?id=3277&enc=utf&sort=ka&display=50&reswind=this&lat=on&skt=&pkt=&hin=&ben=&tam=&mal=&eng=&start=400 മറ്റു പേരുകൾ

വർഗ്ഗം:ഹാൽഡിന ജനുസ്സിൽ ഉൾപ്പെട്ട സസ്യങ്ങൾ
വർഗ്ഗം:വൃക്ഷങ്ങൾ
വർഗ്ഗം:റുബിയേസീ സസ്യകുടുംബം
വർഗ്ഗം:സപുഷ്പികൾ
വർഗ്ഗം:കേരളത്തിലെ സസ്യജാലം
ലോക ഓട്ടിസം അവബോധ ദിനം

ഐക്യരാഷ്ട്ര പൊതുസഭയുടെ 2007  ഡിസംബർ 18  ലെ തീരുമാനപ്രകാരം  ഏപ്രിൽ രണ്ട്  ലോക ഓട്ടിസം അവബോധ ദിനം ആയി ആചരിക്കപ്പെടുന്നു.  ഐക്യരാഷ്ട്ര പൊതുസഭയുടെ ആ തീരുമാനത്തിന്  4 ഘടകങ്ങളാണ്  ഉള്ളത്  

# ഏപ്രിൽ 2 ലോക ഓട്ടിസം അവബോധ ദിനം ആയി വ്യവസ്തീകരണം.
# ഐക്യരാഷ്ട്രസഭയുടെ ഉപഘടകങ്ങളും, എല്ലാ അംഗരാജ്യങ്ങളും , സന്നദ്ധ സംഘടനകളും , എല്ലാ പൊതു സ്വകാര്യ  സംഘടനകളും ലോക ഓട്ടിസം അവബോധ ദിനാചരണത്തിൽ പങ്കെടുക്കുക.
# ഓട്ടിസത്തെക്കുറിച്ചുള്ള അവബോധം സമൂഹത്തിൽ വർദ്ധിപ്പിക്കുക.   
# ഐക്യരാഷ്ട്രസഭ സെക്രട്ടറി ജനറൽ ഈ സന്ദേശം   ഐക്യരാഷ്ട്രസഭയുടെ എല്ലാ ഉപഘടകങ്ങൾക്കും അംഗരാജ്യങ്ങ ൾക്കും  നൽകണം.

## അവലംബം


വർഗ്ഗം:വിശേഷദിനങ്ങൾ
വർഗ്ഗം:ഏപ്രിൽ 2
ചക്കപ്പുഴുക്ക്

കേരളത്തിൽ പരക്കെ കാണപ്പെടുന്ന ഒരു വിഭവമാണ് ചക്കപ്പുഴുക്ക്. ചക്കയാണ് ഇതിലെ പ്രധാന ചേരുവ. വൈകുന്നേരങ്ങളിലെ ഭക്ഷണമായാണിത് പ്രധാനമായും തയ്യാറാക്കുന്നത്. വളരെ പ്രചാരമുള്ള ഒരു ചക്ക വിഭവമാണിത്.

## ഉണ്ടാക്കുന്ന വിധം
### ചേരുവകൾ
* പഴുക്കാത്ത ചക്കയുടെ ചുള കുരുവും ചവിണിയും കളഞ്ഞ് അരിഞ്ഞത്.
* മഞ്ഞൾപൊടി
* മുളകുപൊടി
* തേങ്ങ ചിരകിയത്
* കാന്താരിമുളക്
* ജീരകം
* വെളിച്ചെണ്ണ 
* കറിവേപ്പില
### തയ്യാറാക്കുന്ന വിധം
ചക്കച്ചുള അരിഞ്ഞതും മഞ്ഞൾപ്പൊടിയും മുളകുപൊടിയും ഉപ്പും വെള്ളം ചേർത്ത് വേവിച്ചെടുക്കുക. തേങ്ങ ചിരകിയതും കാന്താരിമുളക് ഉടച്ചതും ജീരകുവും കൂടി ചതച്ചെടുത്ത് വെന്ത ചക്കയിലേക്ക് ചേർക്കുക. നന്നായി ഇളക്കി യോജിപ്പിക്കുക. അവസാനം വെളിച്ചെണ്ണയും കറിവേപ്പിലയും ചേർത്ത് ഇളക്കുക. ചക്ക വേവിക്കുമ്പോൾ വെള്ളം കുറച്ച് ഒഴിക്കുക. പുഴുക്ക് കട്ടിയായി കുഴഞ്ഞ് ഇരിക്കും.

## കുറിപ്പ്
* മുളകുപൊടി ചില പ്രദേശങ്ങളിൽ മാത്രമാണ് ചേരുവയായി ഉപയോഗിക്കാറുള്ളത്. 

വർഗ്ഗം:കേരളത്തിലെ ഭക്ഷ്യവിഭവങ്ങൾ
വർഗ്ഗം:ചക്കവിഭവങ്ങൾ
ശ്രീ ശങ്കര കോളേജ് കാലടി

കാലടിയിൽ സ്ഥിതിചെയ്യുന്ന ഒരു എയ്ഡഡ് കോളേജാണ് **ശ്രീ ശങ്കര കോളേജ്, കാലടി**. അദ്വൈതദർശനത്തിന്റെ ഉപജ്ഞാതാവായ കേരളീയനായ ദാർശനികൻ ശ്രീ ശങ്കരന്റെ പേരാണ് കോളേജിന് നല്കിയിരിക്കുന്നത്. ശ്രീ ശങ്കരന്റെ ജന്മദേശം കാലടിയാണെന്ന് വിശ്വസിക്കപ്പെടുന്നു. 1954 ലാണ് ഈ കോളേജ് പ്രവർത്തനം ആരംഭിച്ചത്. ശാസ്ത്ര-മാനവികവിഷയങ്ങളിൽ ബിരു-ബിരുദാനന്തരപഠനം നടത്തുന്ന കോളേജാണിത്. കാലടിയിൽ നിന്നും അങ്കമാലിയിലേക്കുള്ള പാതയിൽ മറ്റൂർ എന്ന സ്ഥലത്താണ് ഈ കോളേജ് സ്ഥിതിചെയ്യുന്നത്.

## ചിത്രശാല

പ്രമാണം:Sree Sankara College Kaladay Entrance.JPG|കലാശാലയുടെ കവാടം
പ്രമാണം:Sree Sankara College Kalady Bharathi Threetha Hall.JPG|ശ്രീ ശങ്കര കലാലയത്തിന്റെ കളിയരങ്ങ്
പ്രമാണം:Sree Sankara College Kalady Football Ground.JPG|ഫുട്ബോൾ മൈതാനം
പ്രമാണം:Sree Sankara College Kaladay Basket Ball court.JPG|ബാസ്കറ്റ് ബോൾ കോർട്ട്.


## പുറം കണ്ണികൾ
http://www.ssc.edu.in/
*
*

വർഗ്ഗം:എറണാകുളം ജില്ലയിലെ കലാലയങ്ങൾ
വർഗ്ഗം:മഹാത്മാഗാന്ധി സർവ്വകലാശാലക്കു കീഴിലുള്ള കലാലയങ്ങൾ
ബഫർ ഓവർഫ്ലോ

കമ്പ്യൂട്ടർ പ്രോഗ്രാമിങ്ങിൽ ഒരു ബഫറിലേക്ക്  എഴുതുന്ന വിവരങ്ങൾ ആ ബഫറിന്റെ പരിധി വിട്ടു പുറത്തു പോകുന്ന അവസ്ഥാവിശേഷമാണ് **ബഫർ ഓവർഫ്ലോ**  അഥവാ **ബഫർ ഓവർറൺ** എന്നറിയപ്പെടുന്നത്. ഇങ്ങനെ പുറത്തുപോകുന്ന വിവരങ്ങൾ തൊട്ടടുത്തുള്ള  മെമ്മറിയിലേക്ക് എഴുതപ്പെടുന്നു. ഇത്  മെമ്മറിയുടെ സുരക്ഷയെ ബാധിക്കുന്ന ഒരു പ്രശ്നം ആണ്. ഇത് അപ്രതീക്ഷിതമായ പ്രോഗ്രാം പ്രവർത്തനങ്ങൾക്കും പ്രോഗ്രാം ക്രാഷ്-നും കാരണമായേക്കാം. ഇത് കമ്പ്യൂട്ടർ സുരക്ഷയെ വരെ ബാധിക്കാൻ ഇടയുണ്ട്. 

ഒരു പ്രോഗ്രാമിന്റെ ഒരു വിഭാഗത്തിൽ നിന്ന് മറ്റൊന്നിലേക്ക് അല്ലെങ്കിൽ പ്രോഗ്രാമുകൾക്കിടയിൽ ഡാറ്റ ഹോൾഡ് ചെയ്യുന്നതിനായി മാറ്റിവെച്ച മെമ്മറിയുടെ മേഖലകളാണ് ബഫറുകൾ. തെറ്റായ ഇൻപുട്ടുകൾ വഴി ബഫർ ഓവർഫ്ലോകൾ പലപ്പോഴും ട്രിഗർ ചെയ്യപ്പെടാം; എല്ലാ ഇൻപുട്ടുകളും ഒരു നിശ്ചിത വലുപ്പത്തേക്കാൾ ചെറുതായിരിക്കുമെന്ന് ഒരാൾ അനുമാനിക്കുകയും ബഫർ ആ വലുപ്പത്തിൽ സൃഷ്‌ടിക്കുകയും ചെയ്‌താൽ, കൂടുതൽ ഡാറ്റ ഉൽപ്പാദിപ്പിക്കപ്പെടുന്ന ഒരു അസ്വാഭാവിക ഇടപാട് അത് ബഫറിന്റെ അവസാനം ഉണ്ടാകാൻ ഇടയാക്കും. ഇത് അടുത്തുള്ള ഡാറ്റയോ എക്സിക്യൂട്ടബിൾ കോഡോ പുനരാലേഖനം ചെയ്യുന്നുവെങ്കിൽ, ഇത് മെമ്മറി ആക്സസ് മിസ്റ്റേക്കുകൾ, തെറ്റായ ഫലങ്ങൾ, ക്രാഷുകൾ എന്നിവ ഉൾപ്പെടെ ക്രമരഹിതമായ രീതിയിൽ പ്രോഗ്രാം പെരുമാറുന്നതിന് കാരണമായേക്കാം.
## അവലംബം

വർഗ്ഗം:സോഫ്റ്റ്‌വെയർ പിഴവുകൾ
ഡി.പി.റ്റി. വാക്സിൻ

ഡിഫ്തീരിയ (തൊണ്ട മുള്ള്), പെർട്ടൂസീസ് (വില്ലൻചുമ), ടെറ്റനസ് (കുതിരസന്നി) എന്നീ മാരക രോഗങ്ങൾ ബാധിക്കാതിരിക്കാനായി ശിശുക്കൾക്ക് നൽകുന്ന പ്രതിരോധ കുത്തിവെയ്പ്പാണ് **ഡിപിറ്റി വാക്സിൻ** (DPT vaccine). ട്രിപ്പിൾ വാക്സിൻ എന്നും ഇത് അറിയപ്പെടുന്നു. ഇന്ത്യയുൾപ്പെടെയുള്ള മിക്ക രാജ്യങ്ങളിലും ഡിപിറ്റി, ലോകാരോഗ്യ സംഘടന നിഷ്ക്കർഷിക്കുന്ന  ഒരു പൊതുജനാരോഗ്യ നടപടിയാണ്. ലോകാരോഗ്യ സംഘടനയുടെ ശുപാർശയനുസരിച്ച് നവജാത ശിശുക്കൾക്ക് ആറാം ആഴ്ച, പത്താം ആഴ്ച, പതിനാലാം ആഴ്ച  എന്നീ ക്രമത്തിൽ  മൂന്ന് കുത്തിവെയ്പുകളും തുടർന്ന് 16 -24 അഴ്ചകൾക്കിടയിൽ ഒരു കുത്തിവെയ്പ്പും തുടർന്ന് 5- 6 ആം വയസ്സിൽ വില്ലൻ ചുമയുടെ ഘടകം ഒഴിവാക്കിയ **ഡീ ടീ** ബൂസ്റ്റർ ഡോസും നൽകുകയാണ് ചെയ്യേണ്ടത്.

## പ്രതിരോധവാക്സിൻ

ഡിഫ്ത്തീരിയ-ടെറ്റനസ് ടോക്സോയിഡുകളും (വിഷ-പ്രതിവിഷ മിശ്രിതം) പെർട്ടൂസിസ് വാക്സിനും വഹിക്കുന്ന ഒരു ധാതുവാഹകം (അലൂമിനിയം ഫോസ്ഫേറ്റ്), തയോമെർസാൽ പരിരക്ഷകം എന്നിവയാണിതിൽ അടങ്ങിയിരിക്കുന്നത്. ഡിഫ്ത്തീരിയയ്ക്കും വില്ലൻ ചുമയ്ക്കുമെതിരെ പൂർണമായ പ്രതിരോധം ലഭിക്കുന്നില്ലെങ്കിലും രോഗത്തിന്റെ തീക്ഷ്ണത കുറയ്ക്കാൻ ഈ വാക്സിൻ നൽകുന്നതു കൊണ്ടു കഴിയും. ടെറ്റനസിനെതിരെയും സ്ഥിരമായ പ്രതിരോധം ഈ വാക്സിൻ മൂലം ലഭിക്കുന്നില്ല. പത്തു വർഷത്തിലൊരിക്കൽ ടെറ്റനസ് ടോക്സോയിഡ് ബൂസ്റ്റർ ഡോസ് എടുക്കുകയും മുറിവുകൾ ഉണ്ടാകുമ്പോൾ നിർബന്ധമായും ടെറ്റനസ് ടോക്സോയിഡ്  വീണ്ടും കുത്തിവയ്ക്കുകയോ ചെയ്യേണ്ടതാണ്.

## പാർശ്വഫലങ്ങൾ

ഡിപിറ്റി വാക്സിൻ അപൂർവമായിമാത്രം ചിലപ്പോൾ പാർശ്വഫലങ്ങൾ ഉണ്ടാക്കാറുണ്ട്. വില്ലൻ ചുമയുടെ വാക്സിനിലെ നിർജ്ജീവ ബാക്ടീരിയങ്ങളുടെ സാന്നിധ്യമാണ് ഇതിനു കാരണം. മറ്റു രണ്ടു രോഗങ്ങളുടെയും പ്രതിരക്ഷയ്ക്കായി ഉൾക്കൊളളിച്ചിട്ടുളള ടോക്സോയിഡുകൾ പാർശ്വഫലങ്ങൾ ഉണ്ടാക്കാറില്ല. പനി, ദേഹാസ്വാസ്ഥ്യം, സന്നി, നിർത്താതെയുളള കരച്ചിൽ, ബോധക്ഷയം തുടങ്ങിയവയാണ് പ്രധാന ലക്ഷണങ്ങൾ. ഇവ അനുഭവപ്പെട്ടാൽ തുടർന്നു കുത്തിവയ്പു നടത്തുമ്പോൾ വില്ലൻ ചുമയുടെ വാക്സിൻ ഒഴിവാക്കണം. വളരെ അപൂർവമായി (മൂന്നു ലക്ഷത്തിലൊന്ന്) തലച്ചോറിനും നാഡികൾക്കും തകരാറു സംഭവിക്കുന്നതായി കണ്ടിട്ടുണ്ട്. ഡിപിറ്റി വാക്സിന്റെ ഗുണഫലങ്ങളെ കണക്കിലെടുത്ത് ഈ ചെറിയ അപകട സാധ്യതയ്ക്ക് വലിയ പ്രാധാന്യം നൽകാറില്ല. ശിശുവിന് പനിയോ മറ്റ് അസുഖങ്ങളോ ഉള്ളപ്പോൾ ഡിപിറ്റി വാക്സിൻ നൽകാൻ പാടില്ല. ചുഴലി ദീനമോ, മറ്റ് നാഡീ രോഗങ്ങളോ  ജനിതക -വളർച്ച തകരാറുകളോ ഉളള ശിശുക്കൾക്ക് വില്ലൻ ചുമയുടെ പ്രതിരക്ഷാ ഘടകം ഒഴിവാക്കി മാത്രമേ വാക്സിൻ നൽകാൻ പാടുള്ളൂ. 
## അവലംബം
പാർക്സ് ടെക്സ്റ്റ്‌ ബുക്ക്‌ ഓഫ് സോഷ്യൽ ആൻഡ് പ്രിവെന്റീവ് മെഡിസിൻ , പത്തൊൻപതാമത് എഡിഷൻ., ഭാനോട്ട്, ജബൽപൂർ.    
## പുറത്തേക്കുള്ള കണ്ണികൾ
*http://www.naturalnews.com/031469_vaccine_brain_seizures.html
*http://www.wisegeek.com/what-is-a-dpt-vaccine.htm
*http://health.indiamart.com/kidshealth/vaccine/vaccine-preventable.html 

വർഗ്ഗം:കോമ്പിനേഷൻ വാക്സിനുകൾ
ഡിപ്ലൊമൊണാഡിഡ

പ്രോട്ടോസോവ ജന്തുഫൈലത്തിലെ സൂമാസ്റ്റിഗോഫോറ (Zoomastigophora) വർഗത്തിൽപ്പെടുന്ന ഒരു ഗോത്രമാണ് **ഡിപ്ലോമൊണാഡിഡ**. ഡിപ്ലോമൊണാഡിഡകൾ നിറമില്ലാത്ത വലിപ്പം കുറഞ്ഞ ഫ്ലാജെല്ലിത ജീവികളാണ്. ഇവയിൽ സ്വതന്ത്രജീവികളും പരാദങ്ങളും ഉൾപ്പെടുന്നു. ദ്വിപാർശ്വസമമിത രൂപത്തിലുള്ള ശരീരത്തിന് ദ്വികദർപ്പണ പകുതികളുണ്ട്. ഓരോ പകുതിയിലും ഒരു കോശ കേന്ദ്രവും പൂർണതയിലുള്ള ഗതിക കോശാംഗങ്ങളും (kinetic organelle) ഉണ്ടായിരിക്കും. ജീവിയുടെ ഒരു വശത്ത് നീളത്തിൽ ഏറ്റക്കുറച്ചിലുള്ള നാലു ഫ്ലാജെല്ലങ്ങൾ കാണപ്പെടുന്നു. കോശവിഭജന സമയത്ത് രണ്ടു കോശകേന്ദ്രങ്ങളും ഓരോ കീലമായി (spindle) രൂപപ്പെടുന്നു. അതിനാൽ ഓരോ പുത്രികാകോശവും രണ്ടു കോശകേന്ദ്ര സമ്മിശ്രമായിരിക്കും.

## ആവാസസ്ഥലം

സ്വതന്ത്രമായി ജീവിക്കുന്ന ഡിപ്ലൊമൊണാഡിഡകളിൽ വച്ച് ഏറ്റവും സാധാരണം ട്രെപോമോണാസ് റോട്ടൻസ് (Trepomonas) എന്നയിനമാണ്. ഇവ അഴുക്കുചാലുകളിലെയും ഓടകളിലെയും ഓക്സിജൻ കുറവായതും മാലിന്യം കലർന്നതുമായ ജലത്തിലാണ് സാധാരണ വളരുന്നത്. സമുദ്രജലത്തിലും ഇവ കാണപ്പെടുന്നുണ്ട്. ഇനഭേദമനുസരിച്ച് രണ്ടോ നാലോ നീളം കൂടിയ പാർശ്വ ഫ്ലാജെല്ലങ്ങളും നീളം കുറഞ്ഞ നാലോ ആറോ ഫ്ലാജെല്ലങ്ങളും ഉണ്ടായിരിക്കും. ജീവി സ്വയം അതിന്റെ അക്ഷത്തിൽ കറങ്ങി, പതുക്കെ ശരീരം ഇളക്കി വെള്ളത്തിൽ നീന്തുന്നു. മറ്റു ജന്തുക്കളിൽ, പ്രത്യേകിച്ച് ഉഭയജീവികളിൽ, പരാദങ്ങളായോ സഹജീവികളായോ ഇവ ജീവിക്കുന്നു. സ്വതന്ത്രമായും പരാദമായും ജീവിക്കുന്ന മറ്റൊരിനമാണ് ഹെക്സാമിറ്റ (Hexamitta). സ്പൈറോന്യുക്ലിയസ് (Spironucleus) ജീനസും പരാദജീവിയാണ്. ഇതിന്റെ സർപ്പിലരൂപത്തിലുള്ള കോശകേന്ദ്രക്രമീകരണമാണ് ഈ പേരിന് ആധാരം. ഗിയാർഡിയ (Giardia)യും അതിന്റെ നിരവധി ഇനങ്ങളും കശേരുകികളിലെ പരാദജീവികളാണ്. ഇവ മനുഷ്യരിൽ ഗിയാർഡിയാസിസ് എന്ന രോഗം ഉണ്ടാക്കുന്നു. കഠിനമായ ഈ വയറിളക്കരോഗത്തിന് ഇന്ന് ഫലപ്രദമായ ചികിത്സയുണ്ട്.

## അവലംബം

## പുറത്തേക്കുള്ള കണ്ണികൾ
*http://eol.org/pages/5000/overview
*http://www.answers.com/topic/diplomonadida
*http://www.accessscience.com/content/Diplomonadida/197800

വർഗ്ഗം:ഫ്ലജെല്ലകൾ
സുകുമാർ കക്കാട്

മലയാളത്തിലെ പ്രമുഖ സാഹിത്യകാരനാണ് **സുകുമാർ കക്കാട്**.

## ജീവിതരേഖ
മലപ്പുറം ജില്ലയിലെ തിരൂരങ്ങാടിക്കടുത്ത് കക്കാട്ട് 1939  ജൂലൈ 15ന് ജനനം. കോട്ടക്കൽ രാജാസ് ഹൈസ്‌കൂളിൽ നിന്ന് എസ്.എസ്.എൽ.സിയും സ്വകാര്യപഠനത്തിലൂടെ ബിരുദവും നേടി.പ്രൈമറി സ്‌കൂൾ അധ്യാപകനായി ഔദ്യോഗികജീവിതം തുടങ്ങി. ഹൈസ്‌ക്കൂൾ അധ്യാപകനായി വേങ്ങര ഗവൺമെന്റ് എച്ച്. എസ്സിൽ നിന്ന് വിരമിച്ചു.

## പ്രധാന കൃതികൾ
### നോവലുകൾ
#അകലുന്ന മരുപച്ചകൾ 
#മരണചുറ്റ്
#ഡൈസ്‌നോൺ
#വെളിച്ചത്തിന്റെ നൊമ്പരങ്ങൾ
#ലൈലാമജ്‌നു (പുനരാവിഷ്‌കാരം)
#കണ്ണുകളിൽ നക്ഷത്രം വളർത്തുന്ന പെൺകുട്ടി
#കലാപം കനൽവിരിച്ച മണ്ണ്
#കണ്ണീരിൽ കുതിർന്ന കസവുതട്ടം
#അന്തിക്കാഴ്ചകൾ

### കവിതാസമാഹാരങ്ങൾ
#ജ്വാലാമുഖികൾ
#മരുപ്പൂക്കൾ
#തഴമ്പ്
#പാട്ടിന്റെ പട്ടുനൂലിൽ
#സ്‌നേഹഗോപുരം
#സൗഹൃദ ഗന്ധികൾ

## പുരസ്‌കാരങ്ങൾ
*സി.എച്ച് അവാർഡ് (2004)
*മാമ്മൻ മാപ്പിള അവാർഡ് (1983)
*ഫിലിം സൈറ്റ് അവാർഡ് (1973)
*പാലക്കാട് ജില്ലാ കവി-കാഥിക സമ്മേളന അവാർഡ് (1969)

## അവലംബം


വർഗ്ഗം:മലയാളം നോവലെഴുത്തുകാർ
വർഗ്ഗം:മലയാള കഥാകൃത്തുക്കൾ
വർഗ്ഗം:മലപ്പുറം ജില്ലയിൽ ജനിച്ചവർ
ഡിപ്സകേസി

ഡിപ്സകേലിസ് (Diapsacales) ഗോത്രത്തിൽപ്പെടുന്ന സസ്യകുടുംബമാണ് **ഡിപ്സകേസി**. ഒമ്പതു ജീനസ്സുകളിലായി 160 സ്പീഷീസ് ഈ കുടുംബത്തിൽ ഉൾപ്പെടുത്തിയിരിക്കുന്നു. മെഡിറ്ററേനിയൻ പ്രദേശങ്ങളിലും ഏഷ്യയുടെ വടക്കെ അതിർത്തിയിലും ആഫ്രിക്കയുടെ തെക്കൻ പ്രദേശങ്ങളിലും യൂറോപ്പിന്റെ വടക്കൻ ഭാഗങ്ങളിലും ഈ കുടുംബത്തിലെ അംഗങ്ങൾ ധാരാളമായി കാണപ്പെടുന്നു. ഇവയിലധികവും ഏകവർഷിയോ ബഹുവർഷിയോ ആയ ഓഷധികളാണ്; അപൂർവമായി ചെറിയ കുറ്റിച്ചെടികളുമുണ്ട്. ഇലകൾ സമ്മുഖമായോ അപൂർവമായി മണ്ഡലിതമായോ (whorled) വിന്യസിച്ചിരിക്കും. അനുപർണങ്ങളില്ല.

## രൂപവിവരണം

തണ്ടിന്റെ അറ്റത്ത് ഹെഡ് അല്ലെങ്കിൽ പാനിക്കിൾ പുഷ്പമഞ്ജരിയായിട്ടാണ് പുഷ്പങ്ങളുണ്ടാകുന്നത്. സഹപത്രങ്ങൾ ബാഹ്യദളങ്ങൾ പോലെയുള്ള പരിചക്ര (involucre)മായി രൂപപ്പെട്ടിരിക്കുന്നു. പുഷ്പങ്ങൾ ദ്വിലിംഗികളാണ്. ചിലയിനങ്ങളിൽ സഹപത്രം ചെറുതും നേർത്ത രോമങ്ങൾ പോലെ 5 മുതൽ10 വരെ ആയി വിഭജിക്കപ്പെട്ടതും ആയിരിക്കും. ദളങ്ങളുടെ ചുവടുഭാഗം യോജിച്ച് നാളാകൃതിയായിത്തീർന്നിരിക്കും. ഇത്തരത്തിലുള്ള സംയുക്ത ദളത്തിന്റെ അറ്റം നാലോ അഞ്ചോ പാളികളായി വിഭജിക്കപ്പെട്ടിരിക്കുന്നു. രണ്ടോ മൂന്നോ, നാലോ അഞ്ചോ കേസരങ്ങൾ ദളങ്ങൾക്കെതിരെയായി ദളങ്ങളുടെ വശങ്ങളിൽ ഒട്ടിച്ചേർന്നിരിക്കും (epipetalous). അണ്ഡാശയം അധോജനിയാണ്; ഒരു ലോക്യൂളിൽ ഒരു അണ്ഡം മാത്രമേയുള്ളൂ. വാർത്തികാഗ്രം രണ്ടായി വിഭജിക്കപ്പെട്ടിരിക്കുന്നു. ഒറ്റ വിത്തുമാത്രമുള്ള ഫലം ചിരസ്ഥായിയായ ബാഹ്യദളങ്ങൾ കൊണ്ടുള്ള മകുടത്തോടുകൂടിയതാണ്. വിത്തിൽ ബീജാന്നമുണ്ട്.

## സാമ്പത്തിക പ്രാധാന്യം

ഡിപ്സകേസി സസ്യകുടുംബത്തിലെ ടീസൽ (teasel) എന്ന പൊതുനാമത്തിൽ അറിയപ്പെടുന്ന ഡിപ്സക്കസ് (Dipsacus) ഇനം മാത്രമേ സാമ്പത്തിക പ്രാധാന്യമുള്ളതായിട്ടുള്ളൂ. ഇതിന് 12 സ്പീഷീസുണ്ട്. യൂറോപ്പ്, പടിഞ്ഞാറൻ ഏഷ്യ, ആഫ്രിക്ക എന്നിവിടങ്ങളിലാണ് ഇവ കാണപ്പെടുന്നത്. ഇതിന്റെ പുഷ്പമഞ്ജരി വസ്ത്രനിർമ്മാണത്തിൽ തുണിയിലെ ഈർപ്പം മാറ്റി കട്ടിയാക്കിയെടുക്കുന്നതിന് ഉപയോഗിക്കുന്നു. സഹപത്രങ്ങളാണ് ഇതിന് ഏറെ സഹായകരമായിട്ടുള്ളത്. ഇപ്പോൾ ഇത് വ്യാപകമായി ഉപയോഗിക്കാറില്ലെങ്കിലും മേന്മയേറിയ തുണിത്തരങ്ങളുടെ നിർമ്മാണത്തിന് ഉപയോഗിച്ചു വരുന്നുണ്ട്. റോമാസാമ്രാജ്യകാലം മുതൽക്കേ ഇതു ഉപയോഗിച്ചു വന്നിരുന്നതായി രേഖകളുണ്ട്. ഇംഗ്ലണ്ടിൽ റിച്ചാർഡ് I-ന്റെ കാലം മുതൽ (1199) ഇത് കൃഷി ചെയ്തിരുന്നതായും വസ്ത്രനിർമ്മാണത്തിൽ ഉപയോഗിച്ചിരുന്നതായും രേഖപ്പെടുത്തിയിട്ടുണ്ട്.

ഡിപ്സകേസിയിലെ സ്ക്കാബിയോസ കോകാസിക്ക (Scabiosa caucasica) എന്നയിനം അലങ്കാരസസ്യമായി നട്ടു വളർത്തപ്പെടുന്നു. സെഫലാറിയ സിറിയക്ക (Cephalaria syriaca) വളരെ അപകടകാരിയായ കളസസ്യമാണ്.

ഡിപ്സകേസി കുടുംബം വലേറിയനേസി (Valerianaceae) കുടുംബത്തോട് ബന്ധുത്വമുള്ളതാണ്.

## ചിത്രശാല

Dipsacaceae-014.jpg
Scabiosa graminifolia (Dipsacaceae) plant.JPG
Scabiosa graminifolia (Dipsacaceae) flower.JPG
Scabiosa graminifolia (Dipsacaceae) leaves.JPG
Scabiosa atropurpurea 'Sweet scabious' (Dipsacaceae) flower.JPG
Dipsacus fullonum MHNT.BOT.2005.0.269.jpg


## അവലംബം

## പുറത്തേക്കുള്ള കണ്ണികൾ
*http://delta-intkey.com/angio/www/dipsacac.htm
*http://www.biomedcentral.com/1471-2148/11/325
*http://flora.huh.harvard.edu/china/mss/volume19/Flora_of_China_Volume_19_Dipsacaceae.pdf

വർഗ്ഗം:സസ്യകുടുംബങ്ങൾ
മിനാരം

thumb|250px|മുസ്ലീം പള്ളിയിലെ മിനാരം
thumb|250px|ഇരട്ട മിനാരം

മുസ്ലീം പള്ളികളിൽ കാണുന്ന ഉയരത്തിലുള്ള സ്തൂപത്തെയാണ് മിനാരം എന്നുപറയുന്നത്. അറബി ഭാഷയിൽ നിന്നാണ് മിനാരം എന്ന വാക്ക് മലയാളത്തിലേക്ക് കടന്നുവന്നത്. ഇംഗ്ലീഷിൽ ഇതിനെ മിനാർ (*Minar*) എന്നു പറയുന്നു. ഒരു പള്ളിയിൽ എത്ര മിനാരം ആകാം എന്നതിൽ കണക്കുകൾ ഒന്നും ഇല്ല. പള്ളികളിൽ മിനാരം തന്നെ നിർബദ്ധമില്ല. ലോകത്തെ ആദ്യ മുസ്ലീം പള്ളിയായ കഅബ, മിനാരം ഒന്നും ഇല്ലാതെയാണ് പണിതിരിക്കുന്നത്. എന്നാൽ ഇന്ന് വളരെയധികം പള്ളികളിൽ മിനാരം പണിയുന്നത് കണ്ടുവരുന്നു. പള്ളികളെ മറ്റു കെട്ടിടങ്ങളിൽ നിന്ന് വേർതിരിച്ചറിയുന്നതിനും മറ്റും മിനാരം സഹായകരമാണ്. ബാങ്ക് വിളിക്കായുള്ള ഉച്ചഭാഷിണി ഘടിപ്പിക്കുന്നത് മിക്കവാറും ഉയരത്തിലുള്ള ഈ സ്തൂപത്തിലാണ്. മിനാരങ്ങളുടെ മുകളിൽ ചന്ദ്രക്കലയും സ്ഥാപിക്കാറുണ്ട്. ഒറ്റ മിനാരമാണ് കൂടുതൽ കാണുന്നതെങ്ങിലും ഇരട്ട മിനാരങ്ങൾ സാധാരണമാണ്. ചിലയിടങ്ങളിൽ പള്ളിയുടെ നാല് മൂലകളിലും മിനാരം പണിയുന്നത് കാണാവുന്നതാണ്. പൊതുയിടങ്ങളിലെ  മത ചിഹ്നങ്ങൾ ഒഴുവാക്കുന്നതിന്റെ ഭാഗമായി ചില യുറോപ്യൻ രാജ്യങ്ങൾ മിനാരം പണിയുന്നത് നിരോധിച്ചിട്ടുണ്ട്.

വർഗ്ഗം:ഇസ്ലാമികവാസ്തുവിദ്യ
വർഗ്ഗം:മിനാരങ്ങൾ
റോൺ വീസ്‌ലി

ജെ. കെ. റൗളിങ്ങിന്റെ ഹാരിപ്പോട്ടർ ശ്രേണിയിലെ കഥകളിലെ ഒരു കഥാപാത്രമാണ് **റോൺ വീസ്‌ലി**. ഹാരിപ്പോട്ടറിന്റെ ഉറ്റ സുഹൃത്തായ ഇദ്ദേഹം *ഹാരിപ്പോട്ടർ ആന്റ് ദ് ഫിലോസഫേഴ്സ് സ്റ്റോൺ* എന്ന കഥയിലാണ് പ്രത്യക്ഷപ്പെട്ടത്.

## പുറം കണ്ണികൾ

* Ron Weasley at Harry Potter Lexicon

വർഗ്ഗം:ഹാരി പോട്ടർ
എസ്. സുധാകർ റെഡ്ഡി

2012 മുതൽ 2019 വരെ
സി.പി.ഐയുടെ മുൻ ദേശീയ ജനറൽ സെക്രട്ടറിയായിരുന്ന മുൻ ലോക്സഭാംഗമായിരുന്നു **എസ്. സുധാകർ റെഡ്ഡി**. (25 മാർച്ച് 1942 - 22 ഓഗസ്റ്റ് 2025)

## ജീവിതരേഖ
ആന്ധ്രപ്രദേശിലെ മെഹബൂബ് നഗർ ജില്ലയിലെ ആലംപുർ കുഞ്ച്പോട് ഗ്രാമത്തിൽ തെലങ്കാന സമരപോരാളിയായ സുരവരം വെങ്കിടരാമറെഡ്ഡിയുടെ മകനായി ജനിച്ചു. സമീപ ജില്ലയായ കർണ്ണൂലിലായിരുന്നു വിദ്യാഭ്യാസം. വെങ്കിടേശ്വര സർവകലാശാലയിൽ പഠിക്കുന്ന കാലത്ത് എ.ഐ.എസ്.എഫ്‌. പ്രവർത്തനങ്ങളിൽ സജീവമായി. ബിഎ പാസായശേഷം ഉസ്മാനിയ സർവകലാശാലയിൽ നിയമപഠനത്തിന് ചേർന്നു. കോളേജ് യൂണിയൻ ജനറൽ സെക്രട്ടറിയായി തെരഞ്ഞെടുക്കപ്പെട്ടു.  എഐഎസ്എഫ് ജനറൽ സെക്രട്ടറി, എ.ഐ.വൈ.എഫ്. പ്രസിഡന്റ്, ജനറൽ സെക്രട്ടറി, മികച്ച പാർലമെന്റേറിയൻ എന്നീ നിലകളിലും  പ്രവർത്തിച്ചിട്ടുണ്ട്. വിശാഖപട്ടണത്ത് ഉരുക്കുശാല സ്ഥാപിക്കാൻവേണ്ടിയുള്ള പ്രക്ഷോഭത്തിന്റെ മുൻനിരയിൽ സുധാകർറെഡ്ഡിയും ഉണ്ടായിരുന്നു. എൽഎൽഎം പഠനശേഷം എഐഎസ്എഫ് ജനറൽ സെക്രട്ടറിയെന്ന നിലയിൽ അദ്ദേഹം പ്രവർത്തനകേന്ദ്രം ഡൽഹിയിലേക്ക് മാറ്റി. സി.കെ. ചന്ദ്രപ്പൻ എഐവൈഎഫ് ജനറൽ സെക്രട്ടറിയായിരുന്ന കാലത്ത് സുധാകർറെഡ്ഡി എഐഎസ്എഫ് ജനറൽ സെക്രട്ടറിയായിരുന്നു. പിന്നീട് സുധാകർറെഡ്ഡി എഐവൈഎഫ് പ്രസിഡന്റും സി കെ ചന്ദ്രപ്പൻ ജനറൽ സെക്രട്ടറിയുമായി ഒരേ കാലം പ്രവർത്തിച്ചിട്ടുണ്ട്. 1968ൽ റെഡ്ഡി സിപിഐ ദേശീയ കൗൺസിൽ അംഗമായി. സിപിഐ ആന്ധ്ര സംസ്ഥാന സെക്രട്ടറിയായും പ്രവർത്തിച്ചു. പന്ത്രണ്ടും പതിനാലും ലോക്സഭകളിൽ അംഗമായിരുന്നു.

ഭാര്യ : വർക്കിങ് വിമൻസ് കൗൺസിൽ ദേശീയ സെക്രട്ടറിയും സിപിഐ ദേശീയ കൗൺസിൽ അംഗവുമായ ബി വി വിജയലക്ഷ്മി.

മക്കൾ : നിഖിൽ,  കപിൽ

## അവലംബം

വർഗ്ഗം:സി.പി.ഐ. പ്രവർത്തകർ
വർഗ്ഗം:സി.പി.ഐ. ജനറൽ സെക്രട്ടറിമാർ
വർഗ്ഗം:പതിനാലാം ലോക്‌സഭയിലെ അംഗങ്ങൾ
വർഗ്ഗം:പന്ത്രണ്ടാം ലോക്‌സഭയിലെ അംഗങ്ങൾ
വർഗ്ഗം:ആന്ധ്രാപ്രദേശിലെ രാഷ്ട്രീയപ്രവർത്തകർ
വർഗ്ഗം:1942-ൽ ജനിച്ചവർ
സംസ്ഥാനപാത 45 (കേരളം)

കേരളത്തിലെ ഒരു സംസ്ഥാനപാതയാണ് ഒരു സംസ്ഥാനപാതയാണ് **SH 45 (സംസ്ഥാനപാത 45)**. തിരുവനന്തപുരത്ത് നിന്നും ആരംഭിച്ച് വിതുര വഴി  പൊന്മുടിയിൽ അവസാനിക്കുന്ന ഈ പാതക്ക് 61 കിലോമീറ്റർ നീളമുണ്ട്. കേരളത്തിലെ പ്രധാന വിനോദസഞ്ചാരകേന്ദ്രമായ പൊന്മുടിയിലേക്കുള്ള ഒരേ ഒരു ഹൈവേയാണ് സംസ്ഥാനപാത 45. പ്രധാന മലയോര പട്ടണമായ വിതുര വഴിയാണ് ഈ പാതാ കടന്നു പോകുന്നത്. കേരളത്തിലെ ഏറ്റവും നീളം കൂടിയ സംസ്ഥാന പാതയായ മലയോര ഹൈവേയും , പൊന്മുടി ഹൈവേയും വിതുരയിലാണ് സംഗമിക്കുന്നത്.
## അവലംബം

വർഗ്ഗം:കേരളത്തിലെ സംസ്ഥാനപാതകൾ
സംസ്ഥാനപാത 44 (കേരളം)

കേരളത്തിലെ ഒരു സംസ്ഥാനപാതയാണ് **SH 44 (സംസ്ഥാനപാത 44)**. പമ്പയിൽ നിന്നും ആരംഭിച്ച് നേരിയമംഗലത്താണ് ഇത് അവസാനിക്കുന്നത്. ഈ പാതക്ക് 152 കിലോമീറ്റർ നീളമുണ്ട്.

## അവലംബം

വർഗ്ഗം:കേരളത്തിലെ സംസ്ഥാനപാതകൾ
വിഷുക്കട്ട

കേരളത്തിലെ ചില പ്രദേശങ്ങളിൽ വിഷുവിന് ഉണ്ടാക്കുന്ന പലഹാരമാണ് **വിഷുക്കട്ട**.. അരി, നാളികേരം എന്നിവയാണ് പ്രധാന ഘടകങ്ങൾ.

വർഗ്ഗം:കേരളത്തിലെ ഭക്ഷ്യവിഭവങ്ങൾ
പി. അബ്ദുൾ മജീദ്

രണ്ടാം കേരള നിയമസഭയിൽ മങ്കട നിയോജക മണ്ഡലത്തെ പ്രതിനിധീകരിച്ച എം.എൽ.എയായിരുന്നു **പി.അബ്ദുൽ മജീദ്**.(ജനനം: നവംബർ 20,1920 - മരണം: ഒക്ടോബർ 26,2011)

## ജീവിതരേഖ
1920 നവംബർ 20ന് തിരുവനന്തപുരം ജില്ലയിലെ ആറ്റിങ്ങൽ ആലങ്കോട് പക്കിർ കണ്ണ് മുഹമ്മദ് മീര ഉമ്മാൾ ദമ്പതികളുടെ മകനായി ജനനം. അലിഗഢ് മുസ്ലിം സർവകലാശാലയിൽ നിന്ന് നിയമത്തിൽ ബിരുദവും ബിരുദാനന്തര ബിരുദവും നേടി. ഗവൺമെന്റ് പ്ലീഡറും പബ്ലിക്ക് പ്രോസിക്യൂട്ടറുമായി സേവനമനുഷ്ടിച്ചു. 1949 മുതൽ തിരുവനന്തപുരത്ത് വക്കീലായി സേവനമനുഷ്ടിച്ചു. 1958 ൽ മഞ്ചേരിയിലേക്ക് താമസം മാറി.1960ൽ 4306 വോട്ടുകളുടെ ഭൂരിപക്ഷത്തിന് മങ്കടയിൽ നിന്നും നിയമസഭയിലേക്കു തിരഞ്ഞെടുക്കപ്പെട്ടു.
മലപ്പുറം ജില്ല എന്ന ആശയം ആദ്യമായി കേരള നിയമസഭയിൽ അവതരിപ്പിച്ചത് ഇദ്ദേഹമായിരുന്നു.

## അവലംബം


വർഗ്ഗം:1920-ൽ ജനിച്ചവർ
വർഗ്ഗം:നവംബർ 20-ന് ജനിച്ചവർ
വർഗ്ഗം:2011-ൽ മരിച്ചവർ
വർഗ്ഗം:ഒക്ടോബർ 26-ന് മരിച്ചവർ
വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ
വർഗ്ഗം:രണ്ടാം കേരള നിയമസഭാംഗങ്ങൾ
മാരാരിക്കുളം

ആലപ്പുഴ ജില്ലയിലെ ഒരു തീരദേശ  ഗ്രാമമാണ് **മാരാരിക്കുളം**. പ്രസിദ്ധമായ മാരാരിക്കുളം മഹാദേവക്ഷേത്രം ഇവിടെ സ്ഥിതി ചെയ്യുന്നു. വിനോദ സഞ്ചാരികൾക്കു പ്രിയപ്പെട്ട മാരാരി ബീച്ച് ഇവിടെ സ്ഥിതി ചെയ്യുന്നു.

## ഐതിഹ്യം
മാരാരിക്കുളത്തിന് ആ പേര് ലഭിച്ചതിനെ കുറിച്ച് രണ്ടു ഐതിഹ്യങ്ങളാണ് നിലവിലുള്ളത്. പണ്ട് വ്യാപകമായി ഉപയോഗിച്ചിരുന്ന തഴപ്പായ നിർമ്മാണത്തിനാവശ്യമായ കൈതയോലകൾ ശേഖരിക്കാനെത്തിയ ഒരു സ്ത്രീ ഒരു കുളക്കടവിൽ കിടന്ന കല്ലിൽ അരിവാൾ തേച്ച് മൂർച്ച കൂട്ടാൻ ശ്രമിച്ചപ്പോൾ കല്ലിൽ നിന്നും രക്തം ഒഴുകിയെന്നും, കല്ല് ശിവലിംഗമായിരുന്നുവെന്നും പറയപ്പെടുന്നു. പിൽക്കാലത്ത് ആ കുളക്കരയിൽ മാരാരി (ശിവലിംഗം) പ്രതിഷ്ഠിക്കപ്പെട്ടുവെന്നും ഈ പ്രദേശം മാരാരിക്കുളം എന്ന പേരിൽ അറിയപ്പെട്ടു തുടങ്ങി എന്നതുമാണ് അതിൽ ഒന്ന്. മാരാരിക്കുളം ശിവക്ഷേത്രവുമായി ബന്ധപ്പെട്ടു തന്നെ, മാരന്റെ അരിയുടെ കളം (മാരൻ = കാമദേവൻ, അരി = ശത്രു/കൊലയാളി; മാരന്റെ അരി = കാമദേവൻറെ ശത്രു/കൊലയാളി - ശിവൻ; കളം = നാട്) എന്നത് രൂപാന്തരപ്പെട്ട് മാരാരിക്കുളം ഉണ്ടായി എന്ന ഒരഭിപ്രായവും നിലവിലുണ്ട്.

## പുറത്തേക്കുള്ള കണ്ണികൾ

വർഗ്ഗം:ആലപ്പുഴ ജില്ലയിലെ ഗ്രാമങ്ങൾ
സെന്റ് അഗസ്റ്റിൻ പള്ളി, മാരാരിക്കുളം

**[[മാരാരിക്കുളം]] സെന്റ് അഗസ്റ്റിൻ പള്ളി** 1877-ൽ സ്ഥാപിക്കപ്പെട്ടതാണ്. ആലപ്പുഴ രൂപതയ്ക്കു കീഴിലുള്ള ഈ പള്ളി റോമൻ   കത്തോലിക്ക ലാറ്റിൻ വിഭാഗത്തിന്റെ നിയന്ത്രണത്തിലാണ്. വിശുദ്ധ അഗസ്റ്റിൻ്റെ നാമത്തിലാണ് ഈ പള്ളി അറിയപ്പെടുന്നത് . എല്ലാ വർഷവും മലയാള മാസം ചിങ്ങത്തിലാണ് ഇവിടുത്തെ തിരുന്നാൾ നടക്കുന്നത്. ആയതിനാൽ ഈ തിരുന്നാൾ ചിങ്ങം തിരിനാൾ എന്ന് അറിയപ്പെടുന്നു. കൂടാതെ ഉണ്ണിയേശുവിൻ്റെ നെവേന എല്ലാ വെള്ളിയാഴിച്ചുകളിലും നടക്കുന്നു. ഏകദേശം 1200 കത്തോലിക്ക കുടുംബങ്ങൾ ഈ ഇടവകയിൽ ഉണ്ട് . ഒക്ടോബർ മാസം ഇടവകയിൽ നടക്കുന്ന ജപമാല റാലി വളരെ പ്രസിദ്ധമാണ്. വലിയ ഒരു വിശ്വാസ പ്രഖ്യാനമാണ് ഈ റാലി സെപ്റ്റബർ 30-ാം തീയതി മാതാവിൻ്റെ തിരുസ്വരൂപം ഇടവകയിലെ ഭവനങ്ങളിലേയ്ക്ക് ഇറങ്ങും തുടർന്ന് ഒക്ടോബർ മാസം മുഴുവൻ ആ അത്ഭുത രൂപം വിശ്വാസികൾക്ക് മുഴുവൻ അനുഗ്രഹം ചൊരിഞ്ഞ് നവംബർ ഒന്നാം തീയതി തിരിച്ച് പള്ളിയിൽ കയറുമ്പോൾ കത്തോലിക്ക വിശ്വാസത്തിൽ മറിയത്തിൻ്റെ സാനിധ്യത്തിന് വലിയ സ്ഥാനമുണ്ട് എന്ന് ഈ ഇടവക ജനം ലോകത്തോട് വിളിച്ചു പറയുന്ന നിമിഷങ്ങളാണ് . ഇടവകയുടെ കീഴിൽ ഒരു ഹൈസ്കൂൾ പ്രവർത്തിക്കുന്നുണ്ട് സെൻ്റ് അഗസ്റ്റിൻസ് ഹൈസ്കൂൾ മാരാരിക്കുളം എന്നാണ് ഇതിൻറെ പേര് പ്രദേശത്തെ സാധാരണക്കാരുടെ മക്കൾ വിദ്യാഭ്യാസത്തിനായി ആശ്രയിക്കുന്ന ഈ വിദ്യാലയം കലാ കായിക അക്കാദമിക പ്രവർത്തനങ്ങളിൽ മുന്നിട്ടു നിൽക്കുന്ന വിദ്യാലയമാണ്.ഇടവകയുടെ കീഴിൽ സെൻ സെബാസ്റ്റ്യൻ ചാപ്പൽ സെൻമേരിസ് പ്രാർത്ഥനാലയം സെൻറ് ആൻറണീസ് പ്രാർത്ഥനാലയം സെൻറ് ജോർജ് പ്രാർത്ഥനാലയംഎന്നിങ്ങനെയുള്ള ചെറിയ പ്രാർത്ഥനാലയങ്ങൾ ഇടവക അതിർത്തികളോട് ചേർന്ന് സ്ഥിതി ചെയ്യുന്നുണ്ട്. ഇടവകയിലെ BCC പ്രവർത്തനങ്ങൾ ശ്രദ്ദേയമാണ് കൂടാതെ യുവജ്യോതി KCYM , KLCA, ലിറ്റിൽ വേ അസോസിയേഷൻ, വിൻസൻ്റിപ്പോൾ സെസൈറ്റി, ലീജൺ ഓഫ് മേരി, KLCWA , ജീസസ് യൂത്ത് എന്നിവ ശക്തമായി പ്രവർത്തിക്കുന്നു. രൂപത യുവജ്യോതി KCYM സംഘടനയ്ക്ക് ശക്തമായ നേതാക്കളെ നൽകിയ ഇടവകയാണ് ഇത്. AR സന്തോഷ് (രൂപത പ്രസിഡൻ്റ്) റെനീഷ് ആൻ്റണി താന്നിക്കൽ(രൂപത പ്രസിഡൻ്റ്) ,Kv ജോസി(രൂപത വൈ: പ്രസിഡൻ്റ്),എനോഷ് ജോസഫ് താന്നിക്കൽ, ജോബ് ആൻ്റണി വാലയിൽ (രൂപത കേന്ദ്ര സമിതി അംഗങ്ങൾ) എന്നിവർ ഈ ഇടവകയുടെ മക്കളാണ്.

ആലപ്പുഴ ജില്ലയിലെ ചേർത്തല താലൂക്കിൽ കഞ്ഞിക്കുഴി ബ്ളോക്ക് പരിധിയിൽ വരുന്ന മാരാരിക്കുളം വടക്ക് ഗ്രാമപഞ്ചായത്തിലാണ് ഈ പള്ളി സ്ഥിതി ചെയ്യുന്നത്.

## അവലംബം

വർഗ്ഗം:ആലപ്പുഴ ജില്ലയിലെ ക്രിസ്ത്യൻ പള്ളികൾ
വിനാഗിരി

നേർപ്പിച്ച അസെറ്റിക് ആസിഡ് ആണ് വിനാഗിരി .പ്രധാനമായും അസറ്റിക് അമ്ലം, ജലം എന്നിവ അടങ്ങിയ ഒരു ദ്രവ പദാർത്ഥമാണ് **വിനാഗിരി** അഥവാ **സുർക്ക**. എഥനോൾ അസറ്റിക് ആസിഡ് ബാക്റ്റീരിയയെ ഉപയോഗിച്ച് ഫെർമെന്റേഷൻ നടത്തിയാണ് വിനാഗിരി ഉത്പാദിപ്പിക്കുന്നത്. ഭക്ഷണസാധനങ്ങളിലും മറ്റും ചേർക്കുന്നതിനു വേണ്ടി അടുക്കളയിൽ സാധാരണയായി ഇന്ന് വിനാഗിരി ഉപയോഗിച്ചു വരുന്നു. പണ്ടു മുതൽ തന്നെ അനേകം വ്യാവസായികവും ഗാർഹികവുമായ ആവശ്യങ്ങൾക്കായി ഇത് ഉപയോഗിച്ചിരുന്നു.

## അവലംബം

## ബാഹ്യ ലിങ്കുകൾ

വർഗ്ഗം:പുളിപ്പിച്ചുണ്ടാക്കുന്ന ഭക്ഷണപദാർത്ഥങ്ങൾ
വർഗ്ഗം:പുളിപ്പിക്കാനുപയോഗിക്കുന്ന വസ്തുക്കൾ
കോരിക

പണ്ട് നിലത്തിരുന്നു ഭക്ഷണം കഴിക്കുമ്പോൾ ചോറു വിളമ്പാൻ ഉപയോഗിച്ചിരുന്ന ഉപകരണമാണു **കോരിക**. ഇത് മരം കൊണ്ടും ഓടുകൊണ്ടും ഉണ്ടാക്കിയിരുന്നു. താരതമ്യേന വലിപ്പം കൂടുതലായതുകാരണം ഊൺമേശകളിൽ ഉപയോഗിക്കാനാകാത്തതുകൊണ്ട് പ്രചാരത്തിലില്ലാതായി.

വർഗ്ഗം:അടുക്കള ഉപകരണങ്ങൾ
ഫോർമിക് അമ്ലം

കാർബോക്സിലിക് അ‌മ്ലങ്ങളിൽ ഏറ്റവും ലഘുവായഘടനയുള്ളതാണ് **ഫോർമിക് അ‌മ്ലം** അഥവാ **മെഥനോയിക് അ‌മ്ലം**. ഇതിന്റെ രാസസൂത്രം HCOOH അല്ലെങ്കിൽ HCO2H. എന്നാണ്. ഉറുമ്പിന്റെ ശരീരത്തിൽ കാണുന്നത് ഇതാണ്

## അവലംബം


വർഗ്ഗം:കാർബോക്സിലിക് അ‌മ്ലങ്ങൾ
വർഗ്ഗം:പുളിപ്പിക്കാനുപയോഗിക്കുന്ന വസ്തുക്കൾ
വർഗ്ഗം:ഓർഗാനിക് അമ്ലങ്ങൾ
മായാമോഹിനി

ജോസ് തോമസ് സംവിധാനം നിർവ്വഹിച്ച് ദിലീപ്, ബിജു മേനോൻ, ബാബുരാജ്, മൈഥിലി എന്നിവർ പ്രധാനകഥാപാത്രങ്ങളെ അവതരിപ്പിച്ച് 2012 ഏപ്രിൽ 7-നു് പുറത്തിറങ്ങിയ മലയാളചലച്ചിത്രമാണ് ***മായാമോഹിനി***. ഈ ചലച്ചിത്രത്തിൽ കേന്ദ്രകഥാപാത്രമായ ഒരു സ്ത്രീവേഷമാണ് ദിലീപ് അവതരിപ്പിക്കുന്നത്. ഉദയകൃഷ്ണ-സിബി കെ. തോമസ് ആണ് ഈ ചിത്രത്തിന്റെ രചന നിർവ്വഹിച്ചിരിക്കുന്നത്.മികച പ്രതികരണമാണ് ചിത്രം ആദ്യ ദിവസം തന്നെ നേടിയത് ഒപ്പം ദിലീപിന്റെ  

അഭിനയവു൦ ഏറെ  പ്ര 

ശംസിക്കപ്പ. ്ടു 150 ദിവസം തിയറ്ററുകളിൽ ഓടിയ ചിത്രം കേരളത്തിൽ നിന്നും മാത്രം 20 കോടിയു൦ ആകെ മൊത്തം 25 കോടിയോളവു൦ നേടി. 

## അഭിനേതാക്കൾ
* ദിലീപ് – മായാമോഹിനി / മോഹനകൃഷ്ണൻ
* ബിജു മേനോൻ – ബാലകൃഷ്ണൻ
* ലക്ഷ്മി റായ് – മായ (കത്രീന)
* മൈഥിലി-സംഗീത 
* മധു വാര്യർ – അൻവർ ഐ.പി.എസ്.
* ബാബുരാജ് – അഡ്വ. ലക്ഷ്മീനാരായണൻ
* സ്ഫടികം ജോർജ്ജ്- എസ് പി ടൈഗർ രാഘവൻ 
* വിജയരാഘവൻ-അപ്പുക്കുട്ടൻ
* മോഹൻ ശർമ്മ- രാജ്കുമാർ പാട്ടാല
* കലാഭവൻ ഷാജോൻ
* സാദ്ദിഖ്
* കസൻ ഖാൻ

## ഗാനങ്ങൾ

## അവലംബം

## പുറത്തേക്കുള്ള കണ്ണികൾ
* 
* ''മായാമോഹിനി''  – മലയാളസംഗീതം.ഇൻഫോ
* Mayamohini Gallery in DileepOnline
* DileepOnline
* Mayamohini News

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജോസ് തോമസ് സംവിധാനം ചെയ്ത ചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
വർഗ്ഗം:ബിജുമേനോൻ അഭിനയിച്ച ചലച്ചിത്രങ്ങൾ
വർഗ്ഗം:ജോജു ജോർജ് അഭിനയിച്ച ചലച്ചിത്രങ്ങൾ
എൻ.കെ.പി. സാൽവ

മുൻ ഇന്ത്യൻ കേന്ദ്രമന്ത്രിയും ബി.സി.സി.ഐ അധ്യക്ഷനുമായിരുന്നു നരേന്ദ്രകുമാർ സാൽവെ എന്ന **എൻ.കെ.പി സാൽവെ**.( - 1 ഏപ്രിൽ 2012).
## ജീവിതരേഖ
മധ്യപ്രദേശിലെ ചിന്നവാഡയിൽ  ജനിച്ചു.  ചാർട്ടേഡ് അക്കൗണ്ടന്റായി ജീവിതം തുടങ്ങിയ സാൽവെ പിന്നീട് പൊതു പ്രവർത്തനത്തിലേക്ക് തിരിഞ്ഞു. അഞ്ചാം ലോക് സഭയിലേക്ക് മധ്യപ്രദേശിലെ ബീതുളിൽ നിന്ന് തെരഞ്ഞെടുക്കപ്പെട്ടു. പിന്നീട് രാജ്യസഭാംഗമായി. ഇന്ദിരാഗാന്ധി, രാജീവ് ഗാന്ധി, പി.വി. നരസിംഹറാവു എന്നീ പ്രധാനമന്ത്രിമാരുടെ സർക്കാറുകളിൽ സാൽവെ കേന്ദ്ര മന്ത്രിയായിരുന്നു. അദ്ദേഹം കേന്ദ്രത്തിൽ ഉരുക്കു വകുപ്പാണ് കൈകാര്യം ചെയ്തിരുന്നത്.  വിദർഭ പ്രദേശത്തെ മഹാരാഷ്ട്രയിൽ നിന്ന് വേർപെടുത്തി പ്രത്യേക സംസ്ഥാനം ആക്കണമെന്ന അഭിപ്രായക്കാരനായിരുന്നു സാൽവെ. മറ്റൊരു കോൺഗ്രസ് നേതാവായ വസന്ത് സാഠേയുമായി ചേർന്ന് ഈ ആവശ്യം ശക്തമായി ഉന്നയിച്ച അദ്ദേഹം തുടർന്ന് അതിന്റെ പേരിൽ പാർട്ടി വിട്ടു.  ക്രിക്കറ്റ് ഭരണരംഗവുമായി ദീർഘകാലത്തെ ബന്ധമുണ്ടായിരുന്ന് സാൽവെക്ക് 1987-ലെ ലോകകപ്പ് ഇന്ത്യൻ ഉപഭൂഖണ്ഡത്തിലേക്ക് കൊണ്ടുവന്നതിൽ വലിയ പങ്കുണ്ട്. ഇംഗ്ലണ്ടിനു പുറത്ത് ക്രിക്കറ്റ് ലോകകപ്പ് നടക്കുന്നത് അതാദ്യമായിരുന്നു. സാൽവയുടെ പേരിലാണ്‌ ബി.സി.സി.ഐ ചലഞ്ചർ ട്രോഫി കിരീടം നാമകരണം ചെയ്‌തിരിക്കുന്നത്‌.

## അവലംബം


വർഗ്ഗം:അഞ്ചാം ലോക്‌സഭയിലെ അംഗങ്ങൾ
വർഗ്ഗം:മുൻ കേന്ദ്രമന്ത്രിമാർ
വർഗ്ഗം:മഹാരാഷ്ട്രയിൽ നിന്നും രാജ്യസഭയിൽ അംഗമായവർ
വർഗ്ഗം:ലോക്‌സഭയിലെ മുൻ അംഗങ്ങൾ
വർഗ്ഗം:നാലാം ലോക്‌സഭയിലെ അംഗങ്ങൾ
വർഗ്ഗം:ഇന്ത്യൻ ക്രിക്കറ്റ് ഭരണകർത്താക്കൾ
വർഗ്ഗം:ബി.സി.സി.ഐ അദ്ധ്യക്ഷന്മാർ
വർഗ്ഗം:മധ്യപ്രദേശിൽ നിന്നുള്ള ലോക്‌സഭാംഗങ്ങൾ
ഡയസ്ട്രോഫിസം

വിവർത്തനിക (tectonic) പ്രതിഭാസത്തിന്റെ ഫലമായി ഭൂവത്ക്കത്തിലുണ്ടാകുന്ന ചലനങ്ങളാണ് **ഡയസ്ട്രോഫിസം**. വൻകരകൾ, കടലിന്റെ അടിത്തട്ട്, പീഠഭൂമി, പർവതനിരകൾ എന്നിവയുടെ രൂപീകരണവും ഡയസ്ട്രോഫിസത്തിൽ ഉൾപ്പെടുന്നു. കോർഡില്ലെറൻ ഭൂപ്രദേശത്തിന്റെ ഭൂമിശാസ്ത്ര സവിശേഷതകളുടെ നിർവചനാർഥം ജെ. ഡബ്ളിയൂ. പവ്വൽ എന്ന ഭൗമശാസ്ത്രജ്ഞനാണ് *ഡയസ്ട്രോഫിസം* എന്ന പദം സന്നിവേശിപ്പിച്ചത്. പവ്വലിന്റെ സഹപ്രവർത്തകൻ ജെ. കെ. ഗിൽബർട്ട് ഡയസ്ട്രോഫിസത്തെ രണ്ടായി വർഗീകരിച്ചു: 
#ഓറോജനി (പർവതരൂപീകരണം) 
#എപ്പിറോജനി (ഭൗമോപരിതലത്തിലുണ്ടാകുന്ന ലഘു ഉയർച്ചകളും അവനമനങ്ങളും).

## ഭൗമോപരിതലത്തിലെ മാറ്റങ്ങൾ

ഭൗമോപരിതലത്തിന് രൂപവൈകൃതം സൃഷ്ടിക്കുന്ന തുടർ പ്രതിഭാസമാണ് ഡയസ്ട്രോഫിസം. അസ്ഥിര മേഖലകളിലെ ആധുനിക ചലനങ്ങൾ പ്രധാന ഭൂചലനങ്ങൾക്കും ഭൗമോപരിതലത്തിൽ ഗണ്യമായ മാറ്റങ്ങൾ സൃഷ്ടിക്കുന്നതിനും നിദാനമാകാറുണ്ട്. ഹിമയുഗത്തിന് ശേഷമുളള ഭൂവിജ്ഞാനീയ കാലഘട്ടങ്ങളിൽ സമുദ്രത്തിന്റെ അടിത്തട്ടിൽ നിക്ഷേപിക്കപ്പെട്ട അവസാദങ്ങൾക്ക് സംഭവിച്ച ഉയർച്ചയും ഡയസ്ട്രോഫിസത്തിന് ഉദാഹരണമായിപ്പറയാം. ശക്തമായ ഡയസ്ട്രോഫിക് പ്രവർത്തനങ്ങൾ അഗ്നിപർവതങ്ങൾക്കും കായാന്തരീകരണത്തിനും കാരണമാകാറുണ്ട്. ഡയസ്ട്രോഫിസത്തിന്റെ അടിസ്ഥാന കാരണം ഇന്നും അജ്ഞാതമാണ്. 

## അവലംബം

## പുറത്തേക്കുള്ള കണ്ണികൾ
*http://sankofa.loc.edu/savur/web/Diastrophism.html 
*http://www.britannica.com/EBchecked/topic/161795/diastrophism

വർഗ്ഗം:ഭൂഗർഭശാസ്‌ത്രം
ഡയാറ്റമേഷ്യസ് എർത്ത്

ഫോസിൽ ഡയാറ്റ നിക്ഷേപങ്ങൾ വഴി രൂപമെടുക്കുന്ന അവസാദ ശിലാസമൂഹത്തെ **ഡയാറ്റമേഷ്യസ് എർത്ത്**. ക്വിസെൽഗുർ (Kieselguhr) എന്ന പേരിലും ഇത് അറിയപ്പെടുന്നു. സമുദ്രജലത്തിലും ശുദ്ധജലതടാകങ്ങളിലും ചതുപ്പുനിലങ്ങളിലും ഇവ രൂപമെടുക്കാറുണ്ട്. ഡയാറ്റങ്ങളുടെ കോശങ്ങൾ അഴുകി നശിക്കുമ്പോൾ സിലിക്കാമയമായ കോശഭിത്തിക്കു മാറ്റം സംഭവിക്കുന്നില്ല. ഇവ ജീവിക്കുന്ന ജലാശയത്തിന്റെ അടിത്തട്ടിൽത്തന്നെ നിക്ഷേപിക്കപ്പെടുകയാണ് പതിവ്. ഇത്തരത്തിൽ അനുകൂലമായ പരിസ്ഥിതിയിൽ തുടർച്ചയായി അടിഞ്ഞുകൂടുമ്പോൾ കനം വർധിക്കാനിടയാകുന്നു. ഇങ്ങനെയാണ് ഡയാറ്റമേഷ്യസ് എർത്ത് രൂപം കൊള്ളുന്നത്.

## ഭൂമിയിലെ നിക്ഷേപങ്ങൾ

ഭൂമിയിൽ പലയിടങ്ങളിലും ഇത്തരം നിക്ഷേപങ്ങൾ കണ്ടു വരുന്നു. ശുദ്ധജലത്തിലും സമുദ്രജലത്തിലും ഇത്തരം നിക്ഷേപങ്ങളുണ്ട്. സമുദ്ര പരിതഃസ്ഥിതിയിൽ രൂപമെടുക്കുന്ന ഡയാറ്റമേഷ്യസ് എർത്ത് ഡയാറ്റൊമൈറ്റ് എന്ന പേരിലറിയപ്പെടുന്നു. മുൻകാലങ്ങളിൽ പ്ലവക ഡയാറ്റമുകളുണ്ടായിരുന്ന ശുദ്ധജല തടാകങ്ങളിലാണ് ഇത്തരം നിക്ഷേപങ്ങളധികവുമുള്ളത്. സമുദ്രജല സ്പീഷീസിൽ നിന്നുണ്ടാകുന്ന നിക്ഷേപങ്ങളെക്കാൾ കനം കുറഞ്ഞവയാണ് ശുദ്ധജല സ്പീഷീസിൽ നിന്നുണ്ടാകുന്ന നിക്ഷേപങ്ങൾ. സമുദ്രജല സ്പീഷീസിൽ നിന്നുണ്ടാകുന്ന നിക്ഷേപങ്ങൾ ജിയോളജീയ മാറ്റം മൂലം കരയിലേക്കു ഉയർത്തപ്പെടാറുണ്ട്.

## ഏറ്റവും വലിയ നിക്ഷേപം

ഇതു വരെ കണ്ടുപിടിക്കപ്പെട്ടിട്ടുള്ളതിൽ വച്ച് ഏറ്റവും വലിയ ഡയാറ്റമേഷ്യസ് എർത്ത് കാലിഫോർണിയയിലെ സാന്താമരിയാ എണ്ണപ്പാടങ്ങളിലുള്ളതാണ്. ഈ പ്രദേശത്ത് 915 മീ. വരെ കനമുള്ള അന്തർഭൗമനിക്ഷേപങ്ങളുണ്ടെന്ന് ഇവിടങ്ങളിൽ കുഴിക്കുന്ന എണ്ണക്കിണറുകൾ സാക്ഷ്യം നൽകുന്നു. കാലിഫോർണിയയിലെതന്നെ ലോംപോക്കിലാണ് ഏറ്റവും വലിയ ഉപരിതല നിക്ഷേപവും കാണപ്പെട്ടിട്ടുള്ളത്. 245 മീറ്ററിലധികം കനമുള്ള ഡയാറ്റമയമണ്ണ് കിലോമീറ്ററുകളോളം നീളത്തിൽ ഇവിടെ കാണപ്പെടുന്നുണ്ട്.

## വാണിജ്യ പ്രാധാന്യം

ഡയാറ്റമയമണ്ണ് വളരെ വാണിജ്യ പ്രാധാന്യമുള്ളതാണ്. സിൽവർ പോളിഷുകളും, ടൂത്ത് പേസ്റ്റുകളും, പെയിന്റുകളും, പ്ലാസ്റ്റിക്കുകളും ഉണ്ടാക്കാൻ ഇത് ഉപയോഗിക്കുന്നു. മുൻകാലങ്ങളിൽ ഡൈനാമൈറ്റ് നിർമ്മാണത്തിനും ഇത് ഉപയോഗിച്ചിരുന്നു. പഞ്ചസാര ശുദ്ധീകരണശാലകളിൽ ശുദ്ധീകരണത്തിനായും ബോയിലറുകളിലും ബ്ലാസ്റ്റു ഫർണസുകളിലും മറ്റും ഇൻസുലേഷനുകൾക്കും ഉപയോഗിക്കുന്നത് ഡയാറ്റമയമണ്ണാണ്. ചുട്ടു പഴുക്കുന്ന ചൂടിൽ പോലും നശിച്ചു പോവാത്തതിനാൽ ഇത് ഫലപ്രദമായ ഒരു താപരോധിയാണ്. മാത്രമല്ല ദ്രാവകങ്ങൾ അരിക്കുന്നതിനും ഇത് ഉപയോഗപ്പെടുത്താറുണ്ട്.

## പുറത്തേക്കുള്ള കണ്ണികൾ
*http://www.tosens.com/en/index.asp 
*http://www.google.co.in/search?q=Diatomaceous+earth&hl=en&client=firefox-beta&hs=g1v&rls=org.mozilla:en-US:official&prmd=imvnsr&tbm=isch&tbo=u&source=univ&sa=X&ei=Dz95T4HgAcXTrQf_7uW-DQ&ved=0CFkQsAQ&biw=1024&bih=629 Images for Diatomaceous earth
*http://www.ghorganics.com/DiatomaceousEarth.html 

വർഗ്ഗം:ശിലകൾ
വർഗ്ഗം:ഫോസിലുകൾ
ബ്രൂട്ട് ഫോഴ്സ് ആക്രമണം

ഗൂഢശാസ്ത്രത്തിൽ (cryptography) ബ്രൂട്ട് ഫോഴ്സ് ആക്രമണം എന്നാൽ കോഡ് ചെയ്യപ്പെട്ട വിവരങ്ങൾ കണ്ടെത്താൻ മറ്റു യാതൊരു മാർഗവും ഇല്ലെങ്കിൽ ഉപയോഗിക്കുന്ന ഒരു രീതിയാണ്‌. ഇതിൽ ശരിയായ കീ കണ്ടെത്തുന്നതുവരെ സാധ്യമായ കീകൾ എല്ലാം പ്രയോഗിച്ചുനോക്കുന്നത് ഉൾപ്പെടുന്നു. ഒരുപക്ഷെ എല്ലാ കീകളും പ്രയോഗിച്ചു നോക്കെണ്ടാതായി വന്നേക്കാം.ബ്രൂട്ട് ഫോഴ്സ് ആക്രമണം എത്രത്തോളം പ്രായോഗികം ആണെന്ന് മനസ്സിലാക്കുന്നത്‌ കണ്ടെത്തേണ്ട കീയുടെ വലിപ്പം (length) അടിസ്ഥാനപ്പെടുത്തി ആണ്. കീയുടെ വലിപ്പം കൂടുന്തോറും ബ്രൂട്ട് ഫോഴ്സ് ആക്രമണം കൂടുതൽ ദുഷ്കരമായിതീരും. അതായത്‌ ചെറിയ കീകൾ കണ്ടെത്താൻ താരതമ്യേന എളുപ്പം ആയിരിക്കും.

## സൈദ്ധാന്തിക പരിമിതികൾ
ബ്രൂട്ട് ഫോഴ്സ് ആക്രമണം നടത്തേണ്ട കീയുടെ വലിപ്പം കൂടുന്തോറും പ്രവർത്തനം കൂടുതൽ ദുഷ്കരമായിതീരും. താഴെ കൊടുത്തിരിക്കുന്ന പട്ടിക ഒരു 128-ബിറ്റ്‌ കീ ഒരു  56-ബിറ്റ്‌ കീയെക്കാൾ  എത്രത്തോളം സങ്കീർണം ആണെന്ന് സൂചിപ്പിക്കുന്നു. ഒരു സെക്കൻഡിൽ ഒരു 56-ബിറ്റ്‌ കീ കണ്ടെത്താൻ കഴിയുന്ന ഒരു ഉപകരണം ഒരു 128-ബിറ്റ്‌ കീ കണ്ടെത്താൻ എത്ര സമയം എടുക്കും എന്ന് കാണാം.

വർഗ്ഗം:ബീജാക്ഷരലേഖനവിദ്യ
വർഗ്ഗം:ഗൂഢശാസ്ത്രം
കിണ്വനം

എൻസൈമുകളുടെ പ്രവർത്തനത്തിലൂടെ  ഗ്ലൂക്കോസ് പോലുള്ള തന്മാത്രകൾ വായുരഹിതമായി വിഘടിപ്പിക്കപ്പെടുന്ന  ഒരു ഉപാപചയ രാസപ്രക്രിയയാണ് **പുളിപ്പിക്കൽ** അല്ലെങ്കിൽ **കിണ്വനം**. ബയോകെമിസ്ട്രിയിൽ, ഓക്സിജന്റെ അഭാവത്തിൽ കാർബോഹൈഡ്രേറ്റിൽ നിന്ന് ഊർജം വേർതിരിച്ചെടുക്കുന്നതിനെ സങ്കുചിതമായി നിർവചിച്ചിരിക്കുന്നു. ഭക്ഷ്യോൽപ്പാദനത്തിൽ സൂക്ഷ്മാണുക്കളുടെ പ്രവർത്തനം ഒരു ഭക്ഷ്യവസ്തുവിലോ പാനീയത്തിലോ അഭികാമ്യമായ മാറ്റം കൊണ്ടുവരുന്ന ഏതൊരു പ്രക്രിയയെയും കിണ്വനം മൂലമാണെന്ന് സൂചിപ്പിക്കാം. കിണ്വനത്തെക്കുറിച്ചുള്ള ശാസ്ത്രം സൈമോളജി എന്നറിയപ്പെടുന്നു. 9-ാം നൂറ്റാണ്ടിൽ ഫ്രഞ്ച് രസതന്ത്രജ്ഞനും മൈക്രോബയോളജിസ്റ്റുമായ ലൂയി പാസ്ചർ, വായുവിന്റെ അഭാവത്തിൽ വളരുന്ന യീസ്റ്റുകളും മറ്റ് സൂക്ഷ്മാണുക്കളും വരുത്തുന്ന മാറ്റങ്ങളെ വിവരിക്കുന്നതിന് ഫെർമെന്റെഷൻ എന്ന പദം  ഉപയോഗിച്ചു. എഥൈൽ ആൽക്കഹോൾ, കാർബൺ ഡൈ ഓക്സൈഡ് എന്നിവ മാത്രമല്ല പുളിപ്പിക്കൽ ഉൽപ്പന്നങ്ങളെന്നും അദ്ദേഹം തിരിച്ചറിഞ്ഞു.

## വിവിധ തരത്തിലുള്ള കിണ്വനങ്ങൾ
യീസ്റ്റ് പുളിപ്പിക്കുമ്പോൾ  ഗ്ലൂക്കോസിനെ (C6H12O6) എഥനോൾ (CH3CH2OH) കാർബൺ ഡയോക്സൈഡ് (CO2) ആയി വിഘടിപ്പിക്കുന്നു.

###### ലാക്റ്റിക് ആസിഡ് ഫെർമെന്റെഷൻ
ലാക്റ്റിക് ആസിഡ് ഫെർമെന്റെഷൻ ലാക്റ്റിക് ആസിഡ് ഉത്പാദിപ്പിക്കുന്നു. 

ഇതിൽ അന്നജം അല്ലെങ്കിൽ പഞ്ചസാരയെ ബാക്ടീരിയ ലാക്റ്റിക് ആസിഡായി മാറുന്നു. പാലിലെ പഞ്ചസാരയെ (ലാക്ടോസ്) ലാക്റ്റിക് ആസിഡും മറ്റ് ഘടകങ്ങളും ആക്കി മാറ്റാൻ സഹായിക്കുന്ന ബാക്ടീരിയകളുടെ ഒരു കൂട്ടമാണ് ലാക്റ്റിക് ആസിഡ് ബാക്ടീരിയകൾ.  പാൽ ഉൽപന്നങ്ങളായ ചീസ്, തൈര്, യോഗർട് എന്നിവയിലെ ഏറ്റവും സാധാരണമായ ലാക്റ്റിക് അസിഡിക് ഘടകമാണ്.

ജീവികൾക്ക് ധാരാളം ഊർജ്ജം ആവശ്യമായി വരുമ്പോൾ പേശികളിൽ ലാക്റ്റിക് ആസിഡ് ഉണ്ടാകുന്നു. ഈ ആസിഡ് അടിഞ്ഞുകൂടുന്നത് മൂലമാണ്  പേശി വേദന ഉണ്ടാകുന്നത്. രക്ത വിതരണം വഴി ഉൽപ്പന്നം നീക്കം ചെയ്യപ്പെടുന്നതിനാൽ വേദന കുറയുന്നു.

###### ആൽക്കഹോൾ ഫെർമെന്റെഷൻ
യീസ്റ്റ് ഉപയോഗിച്ച് കാർബോഹൈഡ്രേറ്റുകളെ ചൂട്, കാർബൺ ഡൈ ഓക്സൈഡ്, വെള്ളം, ആൽക്കഹോൾ എന്നിവയായി മാറുന്ന ഒരു വായുരഹിത പ്രക്രിയയാണ്  ആൽക്കഹോൾ ഫെർമെന്റെഷൻ.

## ഇതും കാണുക

* കിണ്വനം (ആഹാരം)

## അവലംബം
വർഗ്ഗം:ഉപാപചയം
വർഗ്ഗം:ഭക്ഷ്യശാസ്ത്രം
വർഗ്ഗം:പുളിപ്പിക്കൽ
കിണ്വനം (ആഹാരം)

യീസ്റ്റുപയോഗിച്ച് കാർബോഹൈഡ്രേറ്റുകളെ ആൽക്കഹോളും കാർബൺ ഡൈ ഓക്സൈഡ് അഥവാ ഓർഗാനിക് സംയുക്തങ്ങളാക്കുന്ന പ്രക്രിയയാണ് പ്രധാനമായും ആഹാരപദാർത്ഥത്തിലെ കിണ്വനം കൊണ്ട് അർത്ഥമാക്കുന്നത്. പാലു പുളിപ്പിച്ച് തൈരാക്കി മാറ്റുന്നതും കിണ്വനത്തിന് ഒരുദാഹരണമാണ്. 1856ൽ ഫ്രഞ്ച് ശാസ്ത്രജ്ഞനായ ലൂയിൽ പാസ്‌ചറാണ് കിണ്വനത്തിനായി യീസ്റ്റ് ഉപയോഗിച്ച് തുടങ്ങിയത്. അദ്ദേഹം കിണ്വനത്തെ വായുവില്ലാതെയുള്ള ശാസോശ്ചാസം എന്ന് വിശേഷിപ്പിച്ചു.

വർഗ്ഗം:പുളിപ്പിക്കൽ
സംസ്ഥാനപാത 43 (കേരളം)

കേരളത്തിലെ ഒരു സംസ്ഥാനപാതയാണ് **SH 43 (സംസ്ഥാനപാത 43)**. മൂവാറ്റുപുഴയിൽ നിന്നും ആരംഭിച്ച് തമിഴ്നാട് സംസ്ഥാനത്തിലെ തേനിയിലാണ് ഈ പാത അവസാനിക്കുന്നത്. 105 കിലോമീറ്റർ നീളമുണ്ട് . മൂവാറ്റുപുഴയിലെ ചാലിപാലത്തിൽ നിന്നും തുടങ്ങുന്ന ഈ പാത കോതമംഗലം പിന്നിട്ടതിന് ശേഷം ദേശീയപാത 85-ൽ ചേരുന്നു.

## അവലംബം

വർഗ്ഗം:കേരളത്തിലെ സംസ്ഥാനപാതകൾ
സംസ്ഥാനപാത 48 (കേരളം)

കേരളത്തിലെ ഒരു സംസ്ഥാനപാതയാണ് **SH 48 (സംസ്ഥാനപാത 48)**. കൊല്ലം ജില്ലയിലെ ആയൂരിൽ നിന്നും ആരംഭിച്ച് പുനലൂരിലാണ് ഈ പാത അവസാനിക്കുന്നത്. 55.1 കിലോമീറ്റർ നീളമുണ്ട് . പുനലൂരിൽ വെച്ച് ഈ പാത ദേശീയപാത 208-ൽ ചേരുന്നു.

## അവലംബം

വർഗ്ഗം:കേരളത്തിലെ സംസ്ഥാനപാതകൾ
സംസ്ഥാനപാത 49 (കേരളം)

കേരളത്തിലെ ഒരു സംസ്ഥാനപാതയാണ് **SH 49 (സംസ്ഥാനപാത 49)**.  തൃശ്ശൂർ ജില്ലയിലെ പ്രസിദ്ധ ക്ഷേത്രനഗരമായ ഗുരുവായൂരിൽ നിന്നും ആരംഭിച്ച് ചൂണ്ടൽ എന്ന സ്ഥലത്താണ് ഈ പാത അവസാനിക്കുന്നത്. 7.275 കിലോമീറ്റർ നീളമുണ്ട് . കേരളത്തിലെ ഏറ്റവും നീളം കുറഞ്ഞ സംസ്ഥാനപാതയാണിത്.

## അവലംബം

വർഗ്ഗം:കേരളത്തിലെ സംസ്ഥാനപാതകൾ
22 ഫീമെയിൽ കോട്ടയം

ആശിഖ് അബു സംവിധാനം ചെയ്ത് 2012 ഏപ്രിൽ 13-ന് പുറത്തിറങ്ങിയ മലയാളചലച്ചിത്രമാണ് ***22 ഫീമെയിൽ കോട്ടയം***. ഫഹദ് ഫാസിൽ, റിമ കല്ലിങ്കൽ എന്നിവരാണ് ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്. ഇവരോടൊപ്പം പ്രതാപ് പോത്തൻ, സത്താർ എന്നിവരും അഭിനയിച്ചിരിക്കുന്നു. അഭിലാഷ് എസ്. കുമാർ, ശ്യാം പുഷ്കരൻ എന്നിവർ ചേർന്നാണ് ഈ ചിത്രത്തിന്റെ രചന നിർവ്വഹിച്ചിരിക്കുന്നത്. ഫിലിം ബ്രൂവറിയുടെ ബാനറിൽ ഒ.ജി. സുനിൽ ആണ് ഈ ചിത്രം നിർമ്മിച്ചത്.

## അഭിനേതാക്കളും കഥാപാത്രങ്ങളും
* റിമ കല്ലിങ്കൽ – ടെസ്സ കെ. എബ്രഹാം
* ഫഹദ് ഫാസിൽ – സിറിൾ സി. മാത്യു
* പ്രതാപ് പോത്തൻ – ഹെഗ്ഡെ
* ടി.ജി. രവി – രവി
* സത്താർ – ഡി.കെ.
* റിയ സൈറ – ടിസ്സ കെ. എബ്രഹാം
* ദിലീഷ് നായർ
* റൂബൻ ഗോമസ്
* സന്ദീപ് നാരായൺ
* പ്രദീപ് സുകുമാർ
* ജോൺ സക്കറിയ
* മിഥുൻ
* വർഗ്ഗീസ്
* രശ്മി സതീഷ്
* സൃന്ദ അഷാബ്
* ശാലിനി മേനോൻ
* മാളവിക മേനോൻ
* നികിത ജയകുമാർ
* രമ ദേവി

## ഗാനങ്ങൾ

## അവലംബം

## പുറത്തേക്കുള്ള കണ്ണികൾ
* 
* ''22 ഫീമെയിൽ കോട്ടയം''  – മലയാളസംഗീതം.ഇൻഫോ

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ആഷിഖ് അബു സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
വർഗ്ഗം:ഫഹദ് ഫാസിൽ അഭിനയിച്ച ചലച്ചിത്രങ്ങൾ
വർഗ്ഗം:ശ്യാം പുഷ്കരൻ തിരക്കഥയെഴുതിയ മലയാളചലച്ചിത്രങ്ങൾ
ടി ആർ എസ് കണക്റ്റർ

**ഫോൺ ജാക്ക്**, **ഓഡിയോ ജാക്ക്**, **ഹെഡ്‌ഫോൺ ജാക്ക്** അല്ലെങ്കിൽ **ജാക്ക് പ്ലഗ്** എന്നും അറിയപ്പെടുന്ന ഒരു ഫോൺ കണക്റ്റർ, അനലോഗ് ഓഡിയോ സിഗ്നലുകൾക്കായി സാധാരണയായി ഉപയോഗിക്കുന്ന ഇലക്ട്രിക്കൽ കണക്റ്ററുകളുടെ ഒരു കുടുംബമാണ്. സ്റ്റാൻഡേർഡ് ഒരു പ്ലഗ് (മെയിൽ കണക്ടർ എന്ന് വിശേഷിപ്പിക്കുന്നു) ഒരു ജാക്കുമായി ബന്ധിപ്പിക്കും (ഫീമെയിൽ കണക്ടർ എന്ന് വിശേഷിപ്പിക്കുന്നു).

പത്തൊൻപതാം നൂറ്റാണ്ടിൽ ടെലിഫോൺ സ്വിച്ച്ബോർഡുകളിൽ ഉപയോഗിക്കുന്നതിനായി ഫോൺ കണക്റ്റർ കണ്ടുപിടിച്ചതാണ്, ഇപ്പോഴും വ്യാപകമായി ഉപയോഗിക്കപ്പെടുന്നു.

ഫോൺ കണക്ടർ സിലിണ്ടർ ആകൃതിയിലാണ്, അത് നിലനിർത്താൻ ഒരു ഗ്രോഡ് ടിപ്പ് ഉണ്ട്. അതിന്റെ യഥാർത്ഥ ഓഡിയോ കോൺഫിഗറേഷനിൽ, ഇതിന് സാധാരണയായി രണ്ട്, മൂന്ന്, നാല് അല്ലെങ്കിൽ ഇടയ്ക്കിടെ അഞ്ച് കോൺടാക്റ്റുകൾ ഉണ്ട്. മൂന്ന്-കോൺടാക്റ്റ് പതിപ്പുകൾ ടിആർഎസ് കണക്ടറുകൾ എന്നറിയപ്പെടുന്നു, ഇവിടെ ടി എന്നാൽ "ടിപ്പ്", ആർ എന്നാൽ "റിംഗ്", എസ് എന്നാൽ "സ്ലീവ്". റിംഗ് കോൺടാക്റ്റുകൾ സാധാരണയായി സ്ലീവിന്റെ അതേ വ്യാസമുള്ളതാണ്, നീളമുള്ള ഷങ്കുമുണ്ട്. അതുപോലെ, രണ്ട്-, നാല്-, അഞ്ച്- കോൺടാക്റ്റ് പതിപ്പുകളെ യഥാക്രമം ടിഎസ്(TS), ടിആർആർഎസ്(TRRS), ടിആർആർആർഎസ്(TRRRS) കണക്ടറുകൾ എന്ന് വിളിക്കുന്നു. "സ്ലീവ്" കണ്ടക്ടറുടെ പുറം വ്യാസം 6.35 മില്ലിമീറ്റർ (1⁄4 ഇഞ്ച്) ആണ്. "മിനി" കണക്ടറിന് 3.5 മില്ലീമീറ്ററും (0.14 ഇഞ്ച്) "സബ്-മിനി" കണക്ടറിന് 2.5 മില്ലീമീറ്ററും (0.098 ഇഞ്ച്) വ്യാസമുണ്ട്. "മിനി" കണക്ടറിന് 14 മില്ലിമീറ്റർ (0.55 ഇഞ്ച്) നീളമുണ്ട്.
## മറ്റ് നിബന്ധനകൾ
പ്രത്യേക മോഡലുകളും, പ്രത്യേക ആപ്ലിക്കേഷനുകളിൽ ഉപയോഗിക്കുന്ന കണക്ടറുകളും ഉദാ. സ്റ്റീരിയോ പ്ലഗ്, ഹെഡ്‌ഫോൺ ജാക്ക്, മൈക്രോഫോൺ ജാക്ക്, ഓക്സ് ഇൻപുട്ട് മുതലായവ. 3.5 എംഎം പതിപ്പുകളെ സാധാരണയായി മിനി-ഫോൺ, മിനി-സ്റ്റീരിയോ, മിനി ജാക്ക് എന്നിങ്ങനെ വിളിക്കുന്നു.

യുകെയിൽ, ജാക്ക് പ്ലഗ്, ജാക്ക് സോക്കറ്റ് എന്നീ പദങ്ങൾ ബന്ധപ്പെട്ട മെയിൽ ഫീമെയിൽ ഫോൺ കണക്ടറുകൾക്ക് സാധാരണയായി ഉപയോഗിക്കുന്നു. യുഎസിൽ, സ്റ്റേഷനറി (കൂടുതൽ സ്ഥിരമായ) ഇലക്ട്രിക്കൽ കണക്ടറിനെ ജാക്ക് എന്ന് വിളിക്കുന്നു. ഫോൺ പ്ലഗ്, ഫോൺ ജാക്ക് എന്നീ പദങ്ങൾ ചിലപ്പോൾ ഫോൺ കണക്റ്ററുകളുടെ വ്യത്യസ്ത ലിംഗഭേദങ്ങളെ പരാമർശിക്കുന്നു,എന്നാൽ ചിലപ്പോൾ RJ11, പഴയ ടെലിഫോൺ പ്ലഗുകൾ, വയർഡ് ടെലിഫോണുകളെ വാൾ ഔട്ട്‌ലെറ്റുകളുമായി ബന്ധിപ്പിക്കുന്ന അനുബന്ധ ജാക്കുകൾ എന്നിവയെ പരാമർശിക്കുന്നു.
## അവലംബം
വർഗ്ഗം:വാർത്താവിനിമയം
കരിയ മുണ്ഡ

ഒരു ഇന്ത്യൻ രാഷ്ട്രീയപ്രവർത്തകനും പതിനഞ്ചാം ലോക്‌സഭയുടെ ഡെപ്യൂട്ടി സ്പീക്കറുമായിരുന്നു **കരിയ മുണ്ഡ** (ജനനം: 20 ഏപ്രിൽ 1936). ബി.ജെ.പി.യിലെ മുതിർന്ന നേതാക്കളിലൊരാളായ ഇദ്ദേഹം  1977-ൽ ജനതാ പാർട്ടി നയിച്ച മൊറാർജി ദേശായിയുടെയും ഭാരതീയ ജനതാ പാർട്ടി നയിച്ച എ.ബി. വാജ്‌പേയിയുടെയും നേതൃത്വത്തിലുള്ള കേന്ദ്ര മന്ത്രിസഭകളിലെ അംഗമായിരുന്നു. 

## ജീവിതരേഖ
ഇപ്പോൾ ഝാർഖണ്ഡ്‌ സംസ്ഥാനത്ത് ഉൾപ്പെട്ടിരിക്കുന്ന റാഞ്ചി ജില്ലയിൽ മുണ്ഡ എന്ന ആദിവാസി വിഭാഗത്തിൽ ജനിച്ച കരിയ, റാഞ്ചി സർവ്വകലാശാലയിൽ നിന്ന് എം.എ ബിരുദം നേടി.
1977-ൽ ബീഹാറിലെ (ഇപ്പോൾ ജാർഖണ്ഡ് സംസ്ഥാനത്ത്) കുന്തി മണ്ഡലത്തിൽ നിന്ന് പാർലമെന്റിലെത്തിയ ഇദ്ദേഹം 1989, 1991, 1996, 1998, 1999, 2009 എന്നീ വർഷങ്ങളിലും ഇതേ മണ്ഡലത്തിൽ നിന്നും വിജയിച്ചു.

1977-79 കാലഘട്ടത്തിൽ മൊറാർജി ദേശായിയുടെ നേതൃത്വത്തിലുള്ള കേന്ദ്രത്തിലെ ജനതാ പാർട്ടി സർക്കാരിൽ ഇരുമ്പ്-ഖനി വകുപ്പിന്റെ മന്ത്രിയായിരുന്നു. വാജ്‌പേയിയുടെ നേതൃത്വത്തിലുള്ള ബി.ജെ.പി സർക്കാരിൽ ക്യാബിനറ്റ് പദവിയുള്ള മന്ത്രിയായിരുന്ന ഇദ്ദേഹം 2001 സെപ്തംബർ മുതൽ 2003 ജനുവരി വരെ കാർഷിക ഗ്രാമീണ വ്യവസായ വകുപ്പിന്റെയും പിന്നീട് കൽക്കരി വകുപ്പിന്റെയും ചുമതല വഹിച്ചിരുന്നു.

2009 ജൂൺ 8-ന് ഇദ്ദേഹം ലോക്‌സഭാ ഡെപ്യൂട്ടി സ്പീക്കറായി തെരഞ്ഞെടുക്കപ്പെട്ടു.

## പുറത്തേക്കുള്ള കണ്ണി
പതിനഞ്ചാം ലോക്‌സഭാ അംഗങ്ങൾ - കരിയ മുണ്ട 

## അവലംബം

വർഗ്ഗം:ഭാരതീയ ജനതാ പാർട്ടി നേതാക്കൾ

വർഗ്ഗം:ആറാം ലോക്‌സഭയിലെ അംഗങ്ങൾ
വർഗ്ഗം:ഒൻപതാം ലോക്‌സഭയിലെ അംഗങ്ങൾ
വർഗ്ഗം:പത്താം ലോക്‌സഭയിലെ അംഗങ്ങൾ
വർഗ്ഗം:പതിനൊന്നാം ലോക്‌സഭയിലെ അംഗങ്ങൾ
വർഗ്ഗം:പന്ത്രണ്ടാം ലോക്‌സഭയിലെ അംഗങ്ങൾ
വർഗ്ഗം:പതിമൂന്നാം ലോക്‌സഭയിലെ അംഗങ്ങൾ
വർഗ്ഗം:പതിനാലാം ലോക്‌സഭയിലെ അംഗങ്ങൾ
വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ
വർഗ്ഗം:1936-ൽ ജനിച്ചവർ
വർഗ്ഗം:ഏപ്രിൽ 20-ന് ജനിച്ചവർ
വർഗ്ഗം:മുണ്ഡ ജനത
മൂട്ടിപ്പഴം

കേരളത്തിലെ വനങ്ങളിലും നാട്ടിൻപുറങ്ങളിലും കാണപ്പെടുന്ന ഒരിനം മരമാണ് **മൂട്ടിപ്പഴം** (ശാസ്ത്രീയനാമം: *Baccaurea courtallensis*). ഇത് **മൂട്ടിപ്പുളി**, **മൂട്ടിക്കായ്പ്പൻ**, **കുറുക്കൻതൂറി**, **മുട്ടിത്തൂറി**, **കുന്തപ്പഴം**, **മൂട്ടിത്തൂറി** എന്നൊക്കെയും പ്രാദേശികമായി അറിയപ്പെടുന്നു. ഈ സസ്യം പശ്ചിമ ഘട്ടത്തിലെ തനത് സ്പീഷ്യസിൽ (Endemic) പെട്ട അപൂർ‌വ മരമാണ്‌. പഴം മരത്തിന്റെ മൂട്ടിലും കായ്ക്കുന്നതുകൊണ്ടാണ് ഈ സസ്യത്തിന് ഈ പേരുവന്നത്. മലയണ്ണാൻ, കുരങ്ങ്, കരടി തുടങ്ങിയ ജീവികളുടെ ഇഷ്ടഭക്ഷണം കൂടിയാണ് മൂട്ടിപ്പഴം. മൂട്ടിക്കായ് പൈൻ എന്നും ഈ വൃക്ഷം അറിയപ്പെടുന്നു. ആദിവാസികൾ കാട്ടിൽനിന്ന് ഈ പഴങ്ങൾ പറിച്ച് നാട്ടിൽകൊണ്ടുവന്ന് കഴിക്കാറുണ്ട്. കട്ടിയുള്ള തോട് പൊളിച്ച് അകത്തുള്ള ജെല്ലി പോലുള്ള ഭാഗമാണ് ഭക്ഷിക്കുക.

## വിവരണം

ദക്ഷിണേന്ത്യയിലെ നിത്യഹരിതവനങ്ങളിലാണ് മൂട്ടിക്കായ മരം കാണപ്പെടുന്നത്. പൂക്കൾ തടിയിലാണ് ഉണ്ടാകുന്നത്. ഡിസംബർ മുതൽ ജനുവരി വരെയാണ് പൂക്കാലം. ദളങ്ങളില്ലാത്ത പൂക്കൾ ചുവന്നതാണ്. ഇവയ്ക്ക് ബാഹ്യദളങ്ങളുണ്ട്. ഫലത്തിനു നെല്ലിക്കയുടെ വലിപ്പമുണ്ട്. വേനൽക്കാലത്താണ് ഫലം മൂപ്പെത്തുന്നത്. പഴുക്കുമ്പോൾ ഫലത്തിന്റെ നിറം കടുംചുവപ്പാണ്. ശിഖരങ്ങളിലും കായ ഉണ്ടാകുമെങ്കിലും വൃക്ഷത്തിന്റെ കടയ്ക്കലാണ് ഫലങ്ങൾ കൂടുതലായി കാണുന്നത്. കായിൽ ധാരാളം ജലമുണ്ട്. പുളിപ്പും മധുരവുമുള്ള ഇതു ഭക്ഷ്യയോഗ്യമാണ്. ഇലകൾക്ക് 14 സെന്റീമീറ്റർ നീളവും 7 സെന്റീമീറ്റർ വീതിയും ഉണ്ടാകും. അനുപർണ്ണങ്ങളുള്ള ഇലകൾ ഏകാന്തരമായി വിന്യസിച്ചിരിക്കുന്നു. തടിക്ക് ഈടും ബലവും കുറവായതിനാൽ വിറകിനായി ഉപയോഗിക്കുന്നു. പാലോട് ബൊട്ടാനിക്കൽ ഗാർഡനിൽ നിന്ന് മൂട്ടിപ്പഴത്തിന്റെ തൈയ്യുകൾ വാങ്ങിക്കാൻ കഴിയും.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
*http://www.youtube.com/watch?v=4zDMicdNSxQ
* http://pilikula.com/botanical_list/botanical_name_b/baccaurea_courtallensis.html 
* മൂട്ടിപ്പഴം - കിസാൻ കൃഷിദീപം
* മൂട്ടിപ്പഴത്തെ കുറിച്ചുള്ള ഒരു ഇംഗ്ലീഷ് ആർട്ടിക്കിൾ വായിക്കാം

വിഭാഗം: ഫലവൃക്ഷങ്ങൾ

വർഗ്ഗം:ഫലവൃക്ഷങ്ങൾ
വർഗ്ഗം:പഴങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ സസ്യജാലം